Pengalaman ditingga dek pesawat adolah pengalaman nan paliang ndak bisa ambo lupokan dalam hiduik. Waktu itu ambo alah barado di ruang tunggu pesawat. Dek penerbangan masih lamo sekitar 3 jam an lai, mako ambo santai-santai mandanga musik di ruang tunggu sambia mamakai headset. Dek lagu nan di danga ko lagu nan sendu-sendu ruponyo mambuek mato ko mangantuak. Takalok lah saat itu. Pas jago ndak tangguang tasirok darah katiko mancaliak penerbangan ambo alah hilang dari layar penerbangan. Penerbangan salanjuiknyo bukan penerbangan ambo. Katiko caliak jam ternyato memang alah lewat jam penerbangan ambo. Alangkah takajuiknyo katiko batanyo ka petugas dan petugas mambenarkan kalau pesawat nan akan ambo tumpangi alah take off beberapa minik nan lalu. Dengan barek hati tapaso lah ambo ikuik penerbangan satelahnyo.


Keluargo ambo datang dari Sumatera barat ka tampek ambo di Sumatera Selatan. Satiok ka rumah ambo pasti inyo tu mambaok karipiak jengkol. Ambo suko bana jo karipiak jengkol tapi nan ambo surang juo yang bakalabiahan bana makannyo. Siap tu ambo buang aia, taruih dikecek an jo sepupu ambo yang tibo dari sumatera barat tu kalau baun kamar mandi dek gara-gara ambo. Malu lah ambo padohal ambo harusnyo yang mangharumkan kamar mandi ambo surang. Keceknyo caro mailang an nyo nan patamo sikek kamar mandi salasai dari buang aia, kaduo siram aia banyak, siap tu latak an kapur barus. Inyo lo yang maajaan ambo, ambo sabananyo tau cuman inyo ko indak mangecek ketek-ketek kan malu bana ambo dek inyo.


Tetangga ambo manjadi korban kekerasan dalam rumah tangga (KDRT) oleh suaminyo. Pernah wakatu itu ambo mandanga suaro barang-barang pacah dan suaro makiak-makiak dari rumah nyo. Karno takuik ikuik campua jo masalah rumah tanggo urang, ambo anok-anok se khawatir di rumah. Bisuaknyo ambo batamu jo tetangga ambo ko. Matonyo biru bangkak dan ado saketek luka gores di pipinyo. Ndak hanyo itu badannyo pun nampak biru-biru. Ambo manyapo inyo se waktu lewat muko rumahnyo dan ndak bagak batanyo dek a nyo bantuak itu. Kironyo malam nyo ado lo suaro bacakak dari rumah tetangga ambo liak. Bisuaknyo lingkungan rumah ambo ko rami, ado ambulan, polisi, jo tetangga lain. Kironyo tetangga ambo nan kanai KDRT ko maningga dek disiksa suaminyo. Ambo langsuang manangih ndak picayo, manyasa dek ndak berani batanyo dan manolong tetangga ambo.


Ambo indak suko bana jo bos nan indak tegas kalau maagiah karajoan. Wakatu itu pernah ambo marasoan baa karajo yang indak ba jaleh, target ado taruih tapi indak di bagi setiap urang tu karajonyo apo supayo labiah capek salasai dan mancapai target. Karajoan ambo yang nio ambo karajoan tatibo se diambiak jo kawan ambo. Padohal ambo alah tau nio dipangaan karajo tu, itu juo nan manjadi fokus dan yang bisa ambo karajoan sasuai jo skill ambo. Manuruik ambo sabagai saorang ateh an harus tau jo apo nan dikarajoan jo karyawan nyo, jan sambaranga maagiah target se tapi indak mambuek rancana pangarajoan.


Jadi saksi pas kacalakaan adolah hal yang mulia dan disukoi Allah, karano awak dapek mambari keadilan dan manolong urang nan kacalakaan tu. Tapi apo buliah buek kalau awak punyo trauma maliek kacalakaan atau maliek darah yang basimbuah dek kacalakaan. Walaupun satiok kacalakaan takadang indak manyajikan darah tapi kadang awak takuik apolagi maliek sapiahan-sapiahan atau patahan bagian oto atau honda yang kacalakaan tu. Kalau ado urang yang awak kenal mode tu atau mungkin awak surang, aden punyo saran untuak bisa manolong urang kacalakaan tu dan manjadi saksi tanpo turun maliek kacalakaan tu yang manyababan wak takut dan trauma wak kambuah baliak, yaitu dengan manalepon medis atau polisi tadakek dari lokasi kacalakaan.


Indak ado urang nan indak takajuik kalau mancaliak sesuatu yang manyeramkan, salah satunyo katiko mancaliak hantu. Syafira pernah babarapo kali waktu baru tingga di tampek baru tacaliak jo hantu. Rambuik panjang, baju putiah biasonyo inyo caliak se dari HP kini inyo surang yang mancaliak langsuang. Syafira malakukan langkah sabagai barikuik sahinggo indak pernah mancaliak lai. Patamo Manapuak tampek lalok awak jo sapu lidi, kaduo mamaliharo talua angso, katigo manaburkan garam disakaliliang tampek tingga awak, siap tu malatak an benda tajam dakek awak dan mamaliharo kuciang. Syafira mandapek an caro tasabuik dari yang inyo cari di Internet. Sykur se alah bakurang hantu tu inyo caliak.


Pado tahun 2017 ambo pernah mangalami masalah dengan bau badan ambo. Katiko itu ambo masih duduak di bangku kelas 2 SMA. Maso itu adolah maso ambo sadang sanang-sanangnyo bakumpua basamo kawan-kawan. Saat bakumpua basamo jo kawan-kawan itulah ambo maraso malu dan indak picayo diri karano masalah bau badan nan ambo alami. Ambo babarapo kali dikecekkan dek kawan-kawan ambo babaun karano masalah bau badan iko. Katiko jam istirahat kami biasonyo bakumpua di bawah pohon gadang di sakolah kami. Katiko sadang mangumpu itu kadang ado sajo surang urang nan mangecekkan badan ambo bau. Kadang salasai baolahraga pun kawan ambo acok mangecekkan kalau badan ambo bau. Hal itu tantunyo mambuek ambo manjadi malu dan indak picayo diri barado di dakek mereka.


Ambo jajok bana jo ikan busuak yang di fermentasi awalnyo. Kareno ambo tau itu makanan busuak, baunnyo pun busuak bana. Samakin lamo panyimpanan samakin lamak kecek nenek ambo. Tabayanglah dek ambo makanan busuak di randam salamo itu. Pasti nan awak tau itu alah manjadi makanan busuak yang harus dibuang. Indak untuak yang suko jo tau manfaaiknyo, malah olahan ikan fermentasi tu yang dimakannyo. Bakteri elok nyo elok untuak kasihaik an manusio tamasuak, maelok an sistem pencernaan. Rasonyo pun kalau alah dimasak dan di olah, sabananyo lamak juo. Untuak kalian nan nio mancubo olahan makanan iko, jan takuik kareno bakteri yang ado dalam ikan fermentasi ko elok. Cuboanlah sakali daripado indak pernah samo sakali mancuboannyo.


Katiko kalian barado di suatu tampek nan asiang pasti ado perasaan ndak nyaman dan takuik. Namun, kalian harus bisa untuak ma atasi raso ketidaknyamanan kalian tu dengan barusaho untuak bisa ba adaptasi dengan lingkuangan baru kalian. Mungkin memang butuah waktu untuak bisa ba adaptasi dengan lingkuangan baru. Ndak jarang lo katiko proses adaptasi ko manimbulkan culture shock sahinggo mambuek seseorang manjadi mudah stres. Mako dari itu, katiko stres ko malanda kalian harus bisa mancari caro untuak mahilangkan stres supayo proses kalian dalam ba adaptasi ndak tagaduah. Beberapo caro nan bisa kalian lakukan untuak mahilangan stres tu antaro lain dengan baolahraga, meditasi, atau mangarajoan hal-hal nan kalian sukoi.


Operasi marupokan tindakan medis nan cukuik manakuikkan dan managangkan bagi satiok urang karano kamungkinan gagalnyo cukuik gadang. Di industri hiburan sendiri operasi marupokan hal nan cukuik lumrah dilakukan. Biasonyo para panggiat dunia hiburan lazim malakukan operasi plastik untuak manunjang panampilan fisiknyo. Namun, seperti nan lah dijalehkan pado awal paragraf ko, operasi tantu mampunyoi resiko gagal nan indak kalah gadang dari barhasilnyo. Ado babarapo artis Indonesia nan pernah gagal operasi plastik. Artis partamo nan pernah gagal operasi plastik adolah komedian senior, Mpok Atik. Kamudian artis sinetron Rency Milano pun pernah gagal operasi plastik. Artis salanjuiknyo nan pernah gagal operasi plastik adolah Angela Lee. Artis kaampek nan gagal operasi plastik adolah Ratna Sarumpaet. Artis terakhir nan mangalami kagagalan saat operasi plastik adolah Barbie Kumalasari.


Waktu ulang tahun nan ka 8 abak ambo mananyo nio kado apo. Dek saat itu sadang musim talakuang bahan licin jadi ambo minta lo lah itu sabagai hadiah kapado abak ambo. Abak ambo pun mangabulkan permintaan ambo tapi dengan syarat untuak ka muko nyo sambayang ndak buliah tingga. Ambo pun ma iyo kan. Baru saminggu di balian talakuang tu dek abak ambo tibo-tibo ambo nyo parogok i dek abak ndak sambayang subuah. Akhirnyo ambo malu surang se lai. Ambo maraso ma ingkari janji ka abak ambo. Akhirnyo supayo sambayang subuah ambo ndak tingga kini ambo selalu ma iduik an alarm hp dengan volume tinggi. Abis tu ambo selalu lalok tapek wakatu sahinggo ndak manggaduah ka jam jago ambo di bisuak harinyo.


Vini baru manikah 3 bulan nan lalu, tapi kondisi rumah tangganyo malah barantakan. Vini manyasa alah manikah jo suaminyo. Vini akui kalau inyo emang nan banyak mikia wakatu nio manikah jo suaminyo. Inyo labiah mancaliak fisik dibandiang kepribadian urangnyo. Suami Vini ko emang gagah, tinggi, kuliknyo putiah, pokoknyo rancak dibandiang mantan-mantan Vini. Tapi sifatnyo ndak bana, suaminyo ko pamaleh ndak amuah karajo. Salain itu inyo salamaknyo se hiduik ndak mikia kalau kini ko alah manikah dan harus manafkahi keluarga. Suaminyo kasa lo urang nyo kalau diagiah tau malah berang-berang. Kini Vini harus bantiang tulang karajo untuak kabutuahan rumah tanggo inyo.


Paruik ko lah tasasak bana nio buang aia gadang. Tagageh-gageh lah ambo pai mancari kamar mandi. Pas nampak panah kamar mandi langsuang ambo balari karano takuik cirik ko tapanca di sarawa. Tanpa caliak kanan kiri ambo bae langsuang masuak ka dalam biliak-biliak kamar mandi tu. Sadang lamak-lamak tacirik di dalam ba a kok taranga suaro laki-laki dari dalam biliak ko. Langsuang perasaan ambo ndak lamak. Kayaknyo tadi ambo ndak begitu mamparatian apokah iko kamar mandi laki-laki atau padusi. Apo lai pas ambo masuak kamar mandi kondisi sadang ndak ba urang. Ndeh malu bana ambo saat itu. Akhirnyo ambo tungguan suaro-suaro langkah kaki maupun suaro-suaro laki-laki tu kalua. Pas lah yakin kondisi kamar mandi kosong barulah ambo lari sakancang-kancangnyo kalua dari kamar mandi tu.


Salah satu pengalaman hidup nan ndak bisa ambo lupoan katiko ambo pai liburan ka Bandung samo kakak dan papa. Memang saat itu mama ambo ndak pai karano ndak bisa maninggaan adiak ambo nan masih ketek. Pengalaman nan ndak bisa ambo lupokan tu adolah katiko saat kami kesulitan untuak mandapek an hotel. Alah kalialiang-kalialiang cari penginapan pakai taksi ndak ado juo nan kosong. Wajar se karano wakatu tu memang libur panjang. Akhirnyo kami manginap di hotel ketek karano memang itu nan ado. Ukuran kamarnyo kurang labiah 2x3. Ibarat kato kok maunjua kaki langsuang kanai di dindiangnyo dek sangkiang sampiknyo. Apolai saat itu kami batigo. Dek kamarnyo ketek akhirnyo tapasolah kami basampik-sampik dan papa ambo lalok persis di muko WC. Kalau maingek-ingek saat itu pasti kami tagalak.


Indak lamak bana rasonyo katiko awak diperlakuan indak adil, rasonyo pasti nio berang. Lusi punyo carito yang mambuek inyo maraso indak diperlakuan sacaro adil dek senior nyo di sakolah. Wakatu itu caritonyo di sakolah ado perlombaan bola voly. Pas itu cuacanyo sadang paneh, urang di lapangan rami, sadoalahnyo mamakai baju olahraga. Lusi katiko mamacik bola ado babarapo pelanggaran yang inyo dapek dari kakak kelas nyo. Sedangkan wakatu kawan nyo yang ciek lai, inyo indak kanai pelanggaran. Banyak bana pelanggaran yang kawan nyo ko buek tapi indak di kecek an jo kakak kelas nyo. Lusi alah maraso ado yang babedo dan berang karena maraso diperlakuan indak adil.


Mancaliak sarok nan batumpuak banyak indak hanyo mambuek pandangan manjadi taganggu tapi baunnyo mambuek sakik hiduang.  Apolagi sarok rumah tangga. Sabagai padusi nan bakarajo labiah banyak mambarsiahan di ateh rumah, urusan sarok alah manjadi hal nan alah biaso dek acok mangamehan nan namonyo sarok. Sarok di rumah tu hampia dibauang tiok duo hari sakali. Sarok nan di kamar, nan di dapua dan di kamar mandi. Sarok nan di dapua nan manjadi penyumbang tagadang sarok nan ado di rumah. Sarok-sarok nan dimuko rumah bantuak sarok daun bungo jo batang mangga biasonyo akan dipanggang dibalakang rumah dan dijadian pupuak. Kalau manumpuak talalu lamo mambuek banyak samuik dan baun bisa manyebar kamano-mano.


Makanan busuak iolah makanan nan lah lewat dari wakatu makannyo namun masih alun abih. Biasonyo makanan ko lah mulai tumbuah tindawan dibagian ateh nyo, baunnyo alah indak lamak, banyak manumpuak kuman-kuman. Dari bantuak pun biasonyo makanan busuak ko lah berubah, antah itu warnanyo, lisuik, mangareh, atau ndak luyak manggalenye. Makanan busuak ko biasonyo ndak katamakan lai karano lah ndak sihaik untuak dimakan, pabilo mamaso mamakannyo biasonyo dapek mambuek paruik sakik, bahkan bisa sampai muntah-muntah, makanan nan paliang rawan busuak biasonyo iolah nan banyak manganduang santan, misalnyo sajo samba gulai apo bilo ndak capek diangekan mako cape basi sudah tu mambusuak.


katiko seseurang  indak dapek barenang dan barada di kolam renang  namun ado kejadian nan indak taduga takah kaki kram sahinggo seseurang dapek tenggelam. Namun ado beberapa cara nan haruih dilakuan agar dapek maminimalisir resiko tenggelam. Partamo,  katiko kaki indak manyentuh dasar dari air maka kita indak boleh panik dan mangurangi gerakan acak karano dapek mambuek kita lebih panik. Kaduo,  usahakan untuak manahan nafas agar tubuh dapek mangambang di atas air. Katigo,  katiko wajah sadang di udara maka barteriak lain minta tolong agar seseurang di sekitar kolam renang dapek mangetahui ado urang nan sadang hampir tenggelam. Kaampek, katiko hampir tenggelam jangan manghabiskan energi jo gerakan asal sahinggo mambuek lebih cepat capek. Itulah hal-hal dasar nan dapek dilakuan katiko seseurang hampir tenggelam.


Panyanyi Marcell Siahaan mampunyoi pangalaman unik katiko mangguang di sabuah pentas seni. Lantaran talalu aktif, sarawa Marcell pun cabiak katiko bausaho naiak ka ateh pangguang. Pangalaman lawak tasabuik siungkapkan dek pelantun lagu Peri Cintaku itu kapado Alvin Alam dalam program Alvin & Friend. Ado pangalaman waktu itu di pentas seni (pensi). "Jadi ambo sok-sok turun pangguang taruih naiak pangguang nan memang lumayan tinggi. Saharusnyo ambo cari hambatan untuak naiak. Baitu baiak habih sarawa cabiak dari bawah sampai balakang", kecek Marchell. Marchell pun maraso baruntuang lantaran panonton nan manyoritas anak sakolah indak mampasalahan hal tasabuik. Mereka pun justru mambari samangek kapado Marchell.


Kahidupan awak pasti ado marasoan suka dan duka dan mambuek awak maraso tapuruak. Karena itu adolah hal nan wajar jiko awak maraso sadiah waktu hiduik surang jadi awak harus siap manghadapi itu. Katiko awak maraso sadiah jan lupo kalau ado Tuhan yang maha esa sebagai sandaran awak, jan lupo taruih mancaliak ka ateh. Lakuanlah ibadah jo hati nan damai, sibukanlah diri awak badoa dan beribadah kapado nan diateh. Jan taruih marasoan kasadiahan karena akan mempengaruhi kesehatan mental dan keseharian kalian juo. Jadi samangaiklah untuak kalian nan maraso sadiah dan kesepian. Perbanyaklah beribadah dan badoa untuak mananangkan hati awak dan memperbanyak juo pahalo awak.


Katering atau jaso panyadio makanan, harus labiah barasiah bia kasehatan makanan tajamin. Tapi dapua katering nanciek ko sangek kumuah, hinggo mandapek an dando 51 juta rupiah. Dipanuhi kacoak jo langau, dapur katering di Dingapura ko mandapek an keceman kareh dari pihak makanan SIngapura yaitu Singapore Food Agency (SFA). Dilansia dari Asia One, Katering AG (Global) Events ko, tabukti indak bisa manjago kabarasihan dalam proses pangolahan makanan. Sang pamilik katering banamo Adrian Lin TeckLien, didando  $SGD 5.000 atau sakitar kurang labiah 51 juta, ssatelah malangga paraturan usaho makanan. Hak ko dikaranokan pihak SFA manamukan banyak langau dan kacoak nan barado di sakitar bahan-bahan makanan mentah tamasuak dagiang nan masih dirandam dek aia.


Rita nan marupokan saurang istri dari pria nan banamo Andi iko alah malakukan sasuatu nan mambuek banyak urang kecewa samo perbuatan salahnyo. Katiko inyo masih tingga samo suaminyo disalah satu rumah kontrakan, Rita indak pernah tapikia untuak malakukan hal-hal nan sangek dilarang agamo yaitu selingkuh dari suaminyo. Andi nan saat itu sadang mandarito kelumpuhan mambuek inyo indak dapek mancari nafkah sahinggo Ritalah nan manggantian. Rita nan memang dari dulu indak sanang samo perjodohan iko mambuek inyo mancari lelaki lain dilua. Salalu kalua dari sanjo sampai tangah malam. Pakaian nan inyo pakai katiko kalua pun tagolong indak sopan. Malam itu, Rita mamakai dress nan pendek sahinggo paho putiahnyo nampak dan bagian atehnyo nan tabuka sampai mancaliakan balahan dadono sahinggo dapek mangundang syahwat lelaki lain. Perbuatan iko sangek indak tapuji mangingek Rita nan mamakainyo untuak mancari kasanangan dari urang lain. Perbuatan itupun diketahui samo Andi nan saat itu sadang mancari istrinyo.


Mia adolah anak nan selalu manjadi juara kelas samanjak duduak di bangku SD (Sekolah Dasar). Mia bausaho untuak taruih manjadi anak nan baprestasi dima pun nyo barado. Mia punyo cita-cita untuak mambanggakan kaduo urang tuonyo lewat keinginannyo manjadi seorang Dokter. Katiko tamat SMA Mia alah manyiapan diri untuak bisa ditarimo di Fakultas Kedokteran. Tapi sayang, takdir bakato lain. Mia ndak ditarimo di jurusan nan nyo inginkan. Harapan untuak manjadi seorang dokter ndak tercapai. Walaupun Mia kini kuliah di jurusan Farmasi tapi nyo tetap maraso telah mangecewakan kaduo urang tuonyo karano dari dulu kaduo urang tuo Mia baharok anaknyo untuak jadi Dokter.


Hari ko ado kegiatan rutin rapek pleno BEM kampus nan di adokan di ruangan G02. Sadang lamak-lamak mambahas program karajo tibo-tibo kawan nan sadang duduak persis sabalah ambo nyo bae takantuik. Bunyi kantuiknyo ko ndak nan balapuik cuma malasuih mode bunyi balon kempes. Ternyato batuah kecek urang kalau bunyi kantuik nan malasuah tu nan babaun. Lah panuah saruang an tu di bueknyo. Baun kantuik nyo pun lah sabaleh duo baleh jo baun septic tank nan lah panuah. Ndak takao urang mambaunannyo do. Paniang kapalo mambaunannyo. Ndak pernah ambo mambaunan kantuik nan sabaun ko bana. Akhirnyo kalua ciek-ciek se urang dalam ruangan tu.


Bagi dunsanak sadonyo nan kelahiran tahun 90 an pasti indak asiang lai jo permainan cabuik nomor nan biasonyo ado di kadai-kadai katiko bulan puaso. Di bulan puaso, biasonyo kantin sakolah indak manjua makanan. Biasonyo kantin akan manjua barbagai jenis mainan, tamasuak undian cabuik nomor ko. Awak biasonyo harus mangaluaan pitih 500 rupiah untuak mambali ciek karateh undian. Karateh tu beko akan awak gosok-gosong sampai muncul nomornyo. Masiang-masiang nomor alah ado hadiahnyo. Dulu salah ciek hadiah nan paliang gadang adolah mandapekkan tamiya, sadangkan hadiah hiburannyo bagi nan indak baruntuang adolah gulo-gulo. Banyak nan bapandapek kalau permainan ko ahnyolah buang-buang pitih sajo. Apolai pitih 500 untuak ukuran anak SD jaman tu bisa dikecekan gadang nilainyo. Selain itu, kesempatan awak untuak mandapekkan hadiah nan banilai sangaiklah saketek, dan kebanyakan hanyo mandapekkan gulo-gulo walaupun alah acok mancubo. Tapi talapeh dari pandapaik-pandapaik itu, permaianan bantuak iko tantu sajo ado kabahagiaan surang untuak nan ma mainkannyo.


Ambo paliang banci kalau ado anggota keluarga ambo nan disakiti. Kok manyakiti ambo ndak masalah karano ambo bisa mambaleh dengan tangan surang. Mako dari itu sia pun nan manyakik an keluarga ambo akan bahadapan jo ambo. Saroman si Rudi dan kedapatan sadang mamalak adiak ambo di masajik tampek kami mangaji. Apolai nampak dek ambo katiko si Rudi ko malapak kapalo adiak ambo. Langsuang ambobalari ka tampek adiak ambo saat itu dan langsuang manungok an kapalo nyo. Saat itu tu juo ambo agiah tau ka inyo kalau sempat manggaduah adiak ambo sakali lai tangan ambo ko ndak akan sagan-sagan malayang ka kapalonyo. Mode itu ambo sangaik malinduangi keluarga ambo.


Rolan tau bana raso ditolak masuak ka perguruan tinggi, sadiah iyo dan tau harus manga siap tu. Perjuangan nan awak lakuan memang salamonyo indak bisa salamonyo sesuai kenyataan nan awak nio. Rolan tau bana baa raso sadiah bagi adiak-adiak nan kini sadang berado diposisi inyo pado saat itu. Manuruik rolan wajar se kalau urang nan sadang sadiah tu maraso gagal bana dan turun raso picayo diri inyo. Jadi jan mangecek an urang mode tu balabiah an, yang awak harus lakuan adolah mandukuang inyo. Untuak adiak-adiak nan ndak lolos kini juo harus samangaik lai, jan jadian kegagalan awak ko manjadi awak urang nan ndak bausaho lai.


Namo den Nabila Sita Marino. Aden biaso di panggia Sita. Hari sabtu malam atau malam minggu den samo kawan kawan den pai ka pasa malam. Pasa malam di tampek den sangek jarang ado, jadi sakalinyo ado sangek rami nan tibo. Pasa malam ko di adoan salamo samiggu. Kami pai pas hari tarakhir karano sabalum sabalummnyo pasa tu sangek rami. Sampai kalau masuak tu sasak, jadi kami maleh pai. Kironyo hari tarakhirko samakin rami nan kasiko. Padahal kini alah jam 12 malam. Tapi indak ado tando tando pasa ko ka langang. Den taruih mamacik tangan kawan den karano den takuik tingga. Tapi den indak sadar tibo –tibo tangan nan den pacik alah barubah. Den ndak macik kawan den malainkan urang asiang. Sumpah malu bana den. Akhianyo den langsuang lari.


Manuruik ambo biaso se kalau anak-anak banyak nan takuik basuntik karano emang basuntik tu sakik. Sedangkan awak nan gadang se masih banyak juo nan takuik basuntik katiko sakik. Kok dapek mailak, yo mailak. Cuma bedanyo kalau anak ketek ko nyo nampak an raso sakik nyo katiko akan di suntuk. Sedangkan awak nan alah dewasa biasonyo labiah ndak aktif maekspresikan ketakutan. Padohal dalam hati alah badabuak-dabuak jantuang katiko akan disuntik. Jadi kalau ado anak nan manangih-nangih sambia balari-lari dek ndak nio kanai suntik jan awak berangan. Cari caro pendekatan nan abiah lasuah supayo anak ko tadi labiah tanang sahinggo lamo-lamo malunak dan pasrah untuak awak suntik.


Hari ko awak mambarasiahan toilet. Sehari patang jamban rumah awak jadi toilet umum karno ado arisan keluarga di rumah. Sado urang yang makai, jadi lah penampakan akhirnyo kumuah dan baun. Awak mulai barasiahan jamban yang sebelumnyo ndak di siram dan babaun manyangek. Kemudian awak gosok lantai yang bakarak tanah dek urang mambaok tarompa pas masuak wc. Ndak lupo juo awak mambuang tisu-tisu yang baserak di lantai dek tong sampah warna pink di suduik jamban tu lah panuah. Yang paliang buek awak kesal tu manga kok ado noda lipstik di kaco muko wastafel ko. Tapaso lah awak sekalian mengelap kaco dan wastafel warna putiah yang lah berubah jadi kuniang tu.


Ternyata kecurigaan ambo salamo ko batuah. Pacar ambo ternyata alah punyo nan lain di nagari urang. Padohal kami alah manjalani hubungan pacaran ko salamo 7 tahun. 4 tahun belakangan kami memang pacaran jarak jauah. Sebelumnyo komunikasi kami selalu lancar. Hingga 2 tahun terakhir ko banyak perubahan nan tajadi di dirinyo. Mulai dari jarang maangkek telepon, jarang maluangkan waktu untuak sekedar babagi carito tentang kegiatan harian, dan katiko di ajak panggilan video ndak pernah nio maangkek dengan alasan sibuk. Tapi semenjak ambo tau kalau nyo basalingkuh ambo langsuang blokir sado kontaknyo dari hp ambo. Ambo ndak nio kenal jo inyo lai. Ambo kubua dalam-dalam kenangan ambo basamonyo salamo ko.


Syakila sakatiko mancaliak hantu saaik di lapangan sakolah inyo. Tatagun lah syakila ko dan susah untuak manggariak an kaki dek takuiknyo. Sabana takajuik bana syakila dan takuik untuak mancaliak ka lapangan liak kareno itu. Padohal mungkin se apo nan dicaliak syakila ko hanyo halusinasi atau ilusi se. Daripado banyak takuik labiah elok kalau hadapi katakuik an awal ko. Langkah patamo ubah caro pandang awak mancaliak hantu, kaduo hindari tampek galok, katigo cari info yang labiah logis mengenai hantu. Pado intinyo adolah jan talampau takuik sahinggo awak indak bisa baaktifitas bantuak biasonyo lai. Sagalo yang ado dipikiaan awak akan maubah pandangan awak.


Talilik utang lintah darek atau rentenir, kaluarga Ngadiono (52) di Gunungkidul, Daerah Istimewa Yogyakartatapaso tingga di kandang jawi dan kambiang. Ngadiono tingga basamo istrinyo, Sumini (44) dan tigo anaknyo dipinggia Sungai Oya, di Padukuhan Kedungranti, Kalurahan Nglipar, Kapnewon Nglipar. Manuruik carito Ngadiono, sabatuanyo tanah nan ditampati marupokan punyo ibu kanduang Ngadiono. Namun, tanah itu alah diwariskan ka anak nan lain. Ngadiono surang sabutuahnyo alah mampunyoi rumah, dan pado tahun 2006, akibek gampo bumi diabngun dek CSR. Namun, karano utang rantenir, Ngadinono tapaso manjua rumah dan tanah miliknyo kapado adiak kanduangnyo. Ngadiono mangaku, dulunyo inyo bakarajo sabagai tukang sablon. Bini bajualan sayua. Namun, karano tadasak ekonomi, Ngadiono akhitnyo bautang ka renternir. Bungo nan tinggi mambueknyo tajerat utang hinggo puluahan juta.


Bancano banjir sabananyo disababkan oleh curah hujan yang tinggi, bisa juo kareno permukaan tanah yang labiah randah dari lauik dan indak jarang juo banjir ko disababkan dek ulah manusio. Contohnyo banjir yang tibo-tibo tajadi di daerah ambo, padohal curah hujan indal lo tinggi bana. Pas ditalusuri, tanyato yo bana bantuak sampah yang panuah di sungai dan got-got. Alah bantuak gudang barang-barang jo sampah sungai tu, sungainyo kumuah, aia ndak nio mangalir, samakain maluap sampah di sungai, dan babauk busuak. Kiro-kiro mode itulah banjir yang pernah tajadi di rumah ambo dan memang baun nyo ndak lamak, sampah-sampah alah baserakan lo tu.


Katiko sakolah pasti ado nan kawan yang elok dan indak elok ka awak. Kesan awak ka inyo pun lain, apolai katiko batamu dan se sanang itu walaupun awak takajuik. Ambo waktu tu batamu jo kawan lamo di Sakolah Manangah Ateh jadi memang dulu nyo kami bakawan tapi inyo ko ndak elok ka ambo suko mangecek an dari balakang. Ambo sabana takajuik batamu jo kawan lamo ambo yang ciek ko tapi bisa dicaliak kalau ambo ndak sasanang itu dan biaso se pas batamu. Mato ambo caliak kabawah dan ka eteh se, kaki ambo bagoyang-goyang, tangan ambo manyilang se di dado dan waktu inyo bacarito ambo maangguak-angguak se. Itulah gambaran diri ambo katiko batamu jo inyo lain lo lah kalau batamu jo kawan elok dan dakek bana jo ambo.


Masih banyak urang tuo yang manggunoan bantakan, tariakan, bahkan pukulan atau main tangan ka anaknyo kalau anaknyo babuek salah, apalagi kalau hanyo kasalahan ketek. Dampak dari anak yang acok diariak dan dikasai, anak akan tumbuah manjadi pribadi yang pamberang, kacerdasan dan kreatifitas anak akan manurun, anak manjadi indak focus, anak manjadi anak yang tatutuik, pandendam, indak picayo diri, bahkan depresi. Mamberangan, babicaro kasa, atau sampai mamukul anak, salain mambawok efek buruak bagi sel utaknyo, juo mampaburuak emosi, psikologi, dan sikap anak. Baiak buruaknyo pakembangan dan patumbuahan anak tagantuang pado sikap jo didikan urang tuonyo. Jiko didikan bak itu taruih balanjuik, anak akan manjadi trauma dan mamiliki masalah mental dikamudian hari.


Alhamdulillah alah lahia putra kaduo kami dengan namo Rayaanza Ahmad Malik. Dengan kelahiran anak kami ko sungguah mambuek kami sekeluarga marasoan anugerah nan ndak ternilai dari tuhan. Diberikan seorang anak nan sehat dengan paras nan rupawan. Untuak mansyukuri anugerah nan alah Allah berikan kapado kami sekeluarga, mako kami punyo niek untuak maadoan sabuah acara syukuran nan akan diadokan di tampek kediaman kami di Jl. Merpati Raya no 22, Bogor. Bagi kalian nan nio datang ndak paralu baok apo-apo. Cukuik berikan se doa nan elok-elok untuak anak kami Rayyanza. Semoga kebaikan kalian sadonyo dibaleh dek Allaah dengan sabaiak-baiaknyo. Amiin yarabbal alaminn.


Mengenai serangan paniak yang tajadi oleh anak-anak. Tantu akan mambuek kesaharian anak tu maraso indak nyaman, walaupun kondisi fisiknyo indak ado yang luko-luko. Jiko anak mangalami serangan paniak, anak akan maraso kahilangan kendali tahadok sakitarnyo. Manuruik nayla salah satu amak yang anak nyo pernah mangalami gangguan serangan paniak, anak biss dilatiah sacaro mandiri di rumah. Ado babarapo caro yang bisa awak lakuan katiko anak mangalami serangan paniak jo caro yang biss awak ikuik an di rumah. Kareno anak yanh mangalami serangan paniak juo sulik untuak baadaptasi apolai di tampek rami. Anak yang mangalami serangan pasti maraso takuik jo indak lamak parasaaian.


Indak takacuali sia se bisa mangalami serangan panik atau panic attack ko. Misal katiko awak nio presentasi, angok tasengal-sengal, cameh bakalabiahan misalnyo. Tantu kalau ado panyebab ado juo langkha pangandaliaannyo. Awak bisa maikuik an langkah barikuik untuak manimalisir serangan paniak. Patamo indak mambiarkan raso takuik mangontrol awak, kaduo mangecek lah ka diri surang kalau itu hanyo cameh yang indak saharusnyo dilabiahkan, katigo atau panafasan, siap tu kalian juo bisa malakukan olahraga yang elok untuak tubuh, siap tu awak juo harus bahati-hati jo kopi dan alkohol. Itu adolah babarapo caro mangatasi serangan paniak yang tajadi kapado awak. Kalau kejadian iko acok baulang dan mangganggu pai lah ka psikiater.


Kejadian waktu ambo kehilangan kaco mato yo bana mambuek ambo paniang, karena mato ambo alah rabun jauah. Ambo rabun jauah samanjak SMP jadi kaco mato ko alah jadi barang paliang penting di hiduik ambo. Pernah waktu tu ambo kehilangan kaco mato pas nio pai ka sakolah, ndeh pas alah ketemu kaco mato yo sanang bana soalnyo ambo hari tu sekolah jadi barang tu penting bana kalau indak ado kaco mato tu baa caro ambo menulis catatan yang ado di papan tulis. Kaco mato yang ambo cari pas nio pai ka sakolah pagi tu tibonyo ado di dalam tas ambo surang. Sabana galak ambo saking sanangnyo.


Tando-tando kalau sasaurang alun sehat dari trauma. Partamo, sulik manarimo parubahan positif, alih-alih manariimo parubahan, sasaurang nan masih mampunyoi trauna akan maraso khawatir akan takuik manarimo parubahan, tamasuak parubahan positif. Kaduo, marancanakan sagalo sasuatu, urang nan mampunyai trauma candaruang taobsesi jo mamegang kandali panuah akan sagalo sasuatu bahkan inyo mangkhawatirkan babagai hal nan dilua kandalinyo. Katigo, takuik bana jo kagagalan dan kahilangan, salain manghambek proses pangambangan diri, raso takuik jo khawatir tasabuik dapek mambuek urang manjadi perfeksionis sarato salalu maraso indak aman. Salanjuiknyo, payah bakonsentrasi, dampak dari alaun sehatnyo dari trauma adolah taganggunyo karajo utak nan mabuek payah bakonsentrasi dan gagal untuk fokus.


Mancaliak samuik dima dima di dapua ko buek ambo jajok se. Mulai dari bawah kompor sampai tampek panjamua kain nan ado di balakang dapua tu nyo uruangan dek samuik sadonyo. Apo lai samuik nyo ko samuik aluih aluih lo. Nan kalau manggigik tu padiah-padiah badan wak di bueknyo. Raso urang kanai piciak. Pasti lah kalian tabayang ba a rasonyo. Dek penasarsn ambo nio tau dari ma asal samuik ko. Setelah ambo caliak dari ma samuik ko tibo ruponyo samuik bo barasal dari sarok tulang nan ado si tong sarok dapua alun nyo buang dek adiak ambo. Batambah gali ambo di bueknyo.


Ambo punyo kawan nan baru bana balangga jo honda beberapo bulan nan lalu. Dek karano balangga tu, mambuek kakinyo patah dan manyebabkan kakinyo jadi panjang sabalah sahinggo kok bajalan jadi mode urang pincang. Dengan kondisi nan mode itu, masih ado juo urang nan tega mambuli dan manggalak-galak an kondisi kawan ambo ko. Nan ndak abih pikia adolah nan manggalak an tu marupokan kakak kelas nan saharusnyo manjadi contoh bagi adiak kelasnyo. Mambuli pun ndak hanyo jo kecek malainkan maadu fisik. Alah jaleh kawan ambo ko masih pakai tungkek, sangajo nyo manendang tungkek kawan ambo ko supayo tajatuah. Sampai kini nyo ndak takao untuak kalua kelas karano takuik di buli saroman itu. Manuruik ambo, urang sarupo ko memang ndak bautak. Sakali-kali harus diagiah pelajaran bia nyo tau apo nan nyo karajoan tu salah.


pamandangan puncak ancak bana, Maya jo keluargo inyo pai ka puncak. Sajuak bana udaro puncak tu, indak ado asok mode di kota inyo. Pokoknyo sajuak dan lamak bana udaronyo. Jadi ambo turun nio kalua manghiruak kasajuak an puncak tu. Tibonyo takanai ludah urang pas nio turun indak basandal. Sabana ambo jajok bana apolai takanai kaki langsuang. Indak lamo tu ambo ado leganyo juo indak mamakai sandal ancak inyo. Bantuak sandal maya tu lucu bana, haragonyo maha, desain nyo ancak, warno nyo bantuak es matcha, lambuik dan indak kareh, agak tabalah sandalnyo. Pokoknyo sandal itu kasayangan maya lah jadi untuang lo indak kanai.


Tanggal 25 agustus lalu ambo pernah ikuik undian dari kupon yang ambo dapek katiko mambali aleh lalok. Alah lamo itu balangsuang, ambo biaso se jadi ndak ambo tunggu-tunggu bana undian kapatang tu. Soalnyo memang ambo niek nyo cuman mambali aleh lalok, tapi ado kupon bantuak doorpize kalau awak mambali aleh lalok dalam periode itu. Tibo-tibo se ado urang nan mangecek an kalau ambo manang undian, takajuik lah ambo. Urang tu manyuruha ambo ka kantua nyo dan maagiahan langsuang hadiah ka ambo. Tanyaton iko sabana indak baduto gai urang tu. Ambo mandapek an Motor Honda, akhirnyo kini ambo mandapek an motor.


Hari Minggu adolah hari nan paliang bahagia bagi Riri sebab inyo alah sah manjadi istri urang nan di cintainyo. Pernikahan nyo mangumpuan sadoalah kaluargo baik yang dakek ataupun jauah. Riri sanang bana di hari pernikahannyo sadolah keluargo nan kawan yang inyo sayangi hadiri untuak turut manyaksikan hari bahagianyo ko. Sabalum pernikahan pun ado acara khusus untuak inyo dan kawan-kawan padusi nyo karena sabanta lai akan malapeh maso lajang. Sanang bana cinto riri ka suami riri kini alah diresmikan, kaduo urang tuo pun satuju bana jo piliahan riri. Raso sanang ambo harus diabadakin jo momen-momen yang ancak dan foto yang ancak basamo jo kaduo urang tuo dan kawan-kawan ambo.


Pasti kalian jijok katiko mancaliak makanan nan kumuah. Supayo makanan nan awak makan tu ndak kumuah mako caro nan bisa kalian lakukan adolah nan pertamo, jan lupo untuak mambarasiahan sado bahan makanan nan akan kalian buek. Nan kaduo, paratian lo kebersiahan kalian saat mamasak. Pastikan rambuik kalian ndak masuak ka dalam makanan karano banyak urang nan hilang salero makannyo katiko ado rambuik di makanan nan nyo makan. Nan katigo, kalau kalian mahidang an makanan jan lupo untuak di tutuik sahinggo makanan ndak diuruangan dek langau. Mode ltu lah kiro-kiro nan bisa kalian lakukans upayo makanan nan kalian makan tetap barasiah.


Anja kahilangan sendal yang inyo pakai waktu nio pulang dari masjid baru salasai dari sholat Taraweh. Inyo cari-cari lah sambil manyalek-nyalek lah untuak mancari sandalnyo. Soalnyo urang kan rami Sholat Taraweh di masajik ko, jadi tatutuik mungkin di sendal-sendal urang lain. Padohal anja alah ndak saba nio malanjuik an makanan babuko nyo tadi. Indak lamo tu ketemu lah anja jo sandal nyo, akhirnyo bisa pulang juo karumah. Sanang bana inyo ketemu jo sendal itu soalnyo sendal tu baru se dibalian jo apak nyo. Sabananyo bisa se inyo indak basandal karena rumah dakek jo masajik tapi inyo takuik se beko kalau di tinggal bisa di ambiak jo urang.


Mandakekan diri kapado tuhan adolah caro nan sangek ampuh untuak tahindar dari gangguan jahek jin atau manusia. Perbuatan jahek atau gangguan jahek jin adolah hal nan biaso dirasoan katiko sasaurang alah jauah dari tuhannyo. Bahkan urang nan alah malakukan parintah Allah pun bisa dapek gangguan dari jin. Hal ikopun dikarenakan banyak alasan takah indak sungguh-sungguh atau indak tulus. Sahinggo gangguan setan dan jin pun dapek dirasoannyo. Mampercayai adonyo jin adolah salah satu hal benar karano alah tacantum dalam firman Allah, tapi sabagai umat islam hanyo mamparcayoi dengan keberadaannyo dan dilarang untuak manyekutukan Allah dengan jin tasabuik karano jin adolah makhluk nan Allah ciptoan.  Jadi, janganlah sakalipun berpaling dari tuhan kapado makhluk ciptannyo yaitu jin.


Ayu manuturan tajarek rentenir sajak 4 tahun nan lalu. Saurang rentenir mandatangi  rumahnyo. Inyo tagiur jo tawaran rentenir karano katiko itu tadasak atau indak punyo piti samo sakali. Piti hasil pinjaman dari rentenir sagadang 100 ribu rupiah digunoan untuak manambal modal dari jualan es jus di muko rumahnyo. Dari pinjaman sagadng 100 ribu, Ayu dipotong 15 ribu untuak biayo administrasi. Inyo harus mangangsua sagadang 13 ribu satiok minggu untuak jangka waktu salamo 10 minggu. Kabutuhan ekonomi kalurga Ayu nan samakin manigkek mambuek Ayu harus mangutang baliak ka rantenir lainnyo. Ayu harus mambiayai sakolah kaduo anaknyo. Suaminyo, Marto, hanyo bakarajo sabagai sales.


Sukma inyo mamakai oto pai ka rumah saudaranyo. Rancano nio manjapuik amak inyo yang sadang main di rumah saudara sepupu nyo. Pas dipajalanan sukma nio ma rem oto nyo, tapi indak bisa juo. Sukma yakin rem ko blong, takuik bana sukma sampai indak bapikia panjang lai langsuang mamatian oto nyo sacaro langsuang. Siap tu oto nyo malah ado karusakan lain pas inyo mamanggia tukang bengke. Manuruik tukang bengke tu kecek nyo kalau awak dalam kondisi mode ko, jan langsuang mamatian oto masin. Akhirnyo daripado takuik ado apo-apo labiah elok oto ko di derek lai. Pikia sukma Amak bisa jo dijapuik jo honda.


Binatang malatah atau binatang nan manjajokan adolah binatang nan paliang di takuikan dek padusi. Kacoak atau kapuyuak adolah salah satunyo. Tap kini indak paralu takuik bana, karano walaupun manjijikan dan payah di tangkok binatang ciek ko bisa awak basmi jo racun saranggo. Salain itu tanyato kacoak bisa mati jo mudah kalau awak baliak an badannyo. Untuak itu kalau basobok indak paralu mamakiak dan balari awak bisa manggunoan barang nan bisa awak pakai untuak manokok atau bisa pulo awak baliakan langsuang badannyo. Iko kalau awak indak jajok. Tapi sasudah itu pastian awak mambasuah tangan awak supayo bakterinyo ndak tingga dan malah mambuek awak sakik jadinyo.


Ado lo urang ko nan nio dimangarati tapi ndak nio mangarati urang. Kan sakalamak di pauriknyo se namonyo tu. Nyo hanyo mangadepankan mood swing nyo se ka urang-urang. Katiko urang berang baliak malah nyo ndak tarimo. Manuruik ambo, urang-urang ko ndak bisa menempatkan dirinyo ka lingkungan. Masa urang harus paham dengan keadaan dan moodnyo. Kok dikecek an moodnyo sadang buruak banyak juo mood urang nan buruak tapi masih bisa manyesuaikan dengan lingkungannyo. Katiko urang ndak paralu tau manga lo harus awak caliak an buruak mood awak tu. Jan anggap keren sifat tu. Jijok bana ambo jo urang nan punyo sifat mode tu.


Pangalaman nan paliang manyanangkan dalam hiduik ambo salah satunyo katiko Hari ulang tahun ambo tanggal 12 Desember tahun lalu. Ambo ulang tahun dirayoan jo kaluargo besar ambo, banyak urang nan datang marayoan ulang tahun ambo. Saumua hiduik ambo baru ulang tahun di umur 17 di rayoan mode ko jo amak apak ambo. Waktu acara dimulai ambo disuruah untuak mamakai baju nan alah disiapkan, hari itu yobana manjadi hari ambo se. Apo nan ambo nio dituruik an, dan sadoalah urang mamparlakukan ambo bak pemeran utamo dalam sebuah film. Ambo sanang bana pengalam manjadi pemeran utama dalam suatu acara baru kali itu juo ambo rasoan.


Samakin banyaknyo kurir nan diberang-berangan dek amak-amak katiko maantaan paket balanjo online dengan sistem pembayaran COD harus manjadi perhatian. Ibo lo awak mancaliak kurir ko lah di ariak-ariak se dek amak-amak padohal nyo ndak ado salah apo-apo. Sarancaknyo agar kejadian ko bisa dihindari, sabalum paket dibayia mako pelanggan alun bisa manarimo paketnyo. Nan paliang penting dan ndak buliah tingga adolah sabalum melakukan transaksi petugas ekspedisi harus mambacokan syarat dan ketentuan apobilo melakukan pembelian barang dengan sistem pembayaran COD ko kapado pelanggan nan bersangkutan.  Dengan begitu, amak-amak nan suko berang-berang ko paham bahwa kerusakan atau ketidak sesuai an barang nan dikirim sapanuahnyo tanggunng jawab panjua.


Jadwal hari ko adolah bangun pagi soalnyo ambo nio pai untuak mancaliak idola ambo. Urang nyo rancak bana artis pemain FTV dan ambo pasti bisa bafoto dan salaman sacaro langsuang soalnyo kini ko jumpa fans di toko baju merek terkenal, alah diagiah tau lo baa caronyo untuak bisa batamu jo inyo. Jadi awalnyo awak harus barangkek pagi katampek tu supayo indak talambek, setelah itu awak baris ditampek yang alah disiapkan untuak mangantri masuak, yang terakhir awak harus mambali ciek barang yang ado disitu soalnyo itu syarat untuak batamu jo artis FTV yang ambo idolakan. Akhirnyo ambo salasai mambali barang dan langsuang bisa foto jo idola ambo yo sabana sanang.


SMA N 3 Bukittinggi hari ko sadang basuko cito. Siswa kelas 12 nyo nan bajumlah 320 urang berhasil lulus seleksi Ujian Nasional dengan nilai rato rato 8,2. Nilai rato-rato iko tamasuak tigo tatinggi di Kota Bukittinggi. Siswa kelas 12 di SMA N 3 Bukittinggi tadiri dari 140 siswa jurusan IPA, 120 siswa jurusan IPS, dan 60 urang siswa jurusan Bahasa. Siswa dengan nilai tatinggi banamo Hanum dari kelas XII IPA 1 nan bahasil mandapekan nilai UN rato-rato 9.75, ampia samparono di satiok mato palajarannyo. Untuak marayokan kalulusan dengan nilai nan lumayan tinggi iko, siswa/i SMA N 3 Bukittinggi baiyua untuak mambali nasi bungkuih nan salanjuiknyo dibagikan ka guru-guru sabagai sabuah bantuak ucapan tarimo kasih pulo.


Indak antar suku atau agamo se, ado juo kadang tajadi konflik atas ras. Katiko ado yang manyingguang awak pasti taraso bana rasonyo, apolai kalau mato inyo mancaliak ka awak. Hal nan acok tajadi antar ras ko karena perbedaan kulik. Contoh se Ferdi yang bakulik hitam mandanga singguangan dari urang bakulik putih yang mangecek an kalau inyo buruak dan manyabuik an hal nan manyarupou kulik inyo. Konflik biaso tajadi di Indonesia dulunyo. Manuruik ambo kalau sekarang mungkin alah bakurang tajadi konflik sacaro terang-terangan dari urang yang manyingguang ras urang di Indonesia satu samo lain. Karena awak sekarang alah mangarati dan saliang manarimo perbedaan awak satu samo lain.


Maya sanang bana karno baru patamo kali marasoan mandaki gunuang. Hari minggu maya jo kawan-kawan inyo pai mandaki ka gunuang sasuai jo rencano. Bagi maya itu adolah pangalaman yang paliang manyanangkan dalam hiduknyo. Baru kali itu inyo marasoan rancak nyo pamandangan dari ateh gunuang, walaupun waktu mandaki banyak nah rintangan yang dihadok a  jo maya tapi inyo sanang bisa tahan untuak mancapaik gunuang nan ancak ko. Hari minggu waktu nyo mandaki tu adolah hari nan paliang manyanangkan dalam hiduik maya karena itu adolah kali patamo inyo mandaki gunuang. Waktu nyo diateh gunuang tu raso panek sakatiko langsuang hilang se, manikmati pemandangan dari ateh gunuang ko yo mambaok tanang.


Hari sabtu pagi, sado siswa bakumpua mambuko karateh pengumuman. Suaro surak kegembiraan tadanga mamenuhi kelas satalah mambaco hasil nan ado didalam karateh putiah. Kalimat syukur banyak disabuikan dek siswa nan naik kelas. Sena pun sumringah untuak mambuka hasil rapornyo semester kini. Sena nan alah mancaliak isi karateh tu tatagun sajanak. Aia mato nan mangalir dareh pun indak dapek manjalehan perasaan Sena kini. Sena maambiak karateh dan mancaliak kalimat "tinggal kelas" ado dirapor nyo. Saat urang-urang marayoan keberhasilannyo saat itu Sena maraso inyo indak bararti apo-apo. Alum jo pertanyaan nan tetangganyo ajuan pasti mambuek inyo langsuang sadiah. Kegagalannyo kini mambuek inyo sakelas samo adiak kelasnyo dulu.


Minggu patang ko akak ambo baru sajo malahian anaknyo nan patamo di rumah sakik, berjenis kelamin padusi. Keluarga gadang ambo sanang bana dek iko adolah kelahiran cucu patamo untuak urang agek ambo dan kamanakan patamo untuak ambo. Urang gaek ambo sanangnyo bukan main karno alah manunggu-nunggu cucu sajak lamo. Pas akak ambo basalin amak ambo ikuik mangawanan akak ambo di rumah sakik. Amak ambo alah basiap mambalian baju pulo untuak cucu patamonyo ko. Satiok hari satalah persalinan akak ambo, amak ambo salalu mangiriman makanan untuak akak ambo. Ndak lupo pulo urang gaek manelpon satiok hari ka akak ambo untuak mancaliak cucunyo dan mananyoan kaba.


Sabagai panjual yang badagang di pasa atau dima se. Awak juo paralu tau baa jual bali dalam islam. Dulu wakatu ambo indak tau, ambo pernah malukan doso yang ambo takuik an kareno tamasuak hal yang Allah indak sukoi. Dulu ambo manjua bawang, cabe, tomat dan lain-lainnyo yang bahubuangan. Ambo pernah mancurangi timbangan yang saharusnyo indak ambo lakuan. Doso yang ambo lakuan itu marugikan urang lain dan tamasuak manipu. Kini ambo alah sadar, manuruik ambo pado saaik itu memang taraso bana banyak pitih takumpua tapi hiduik manjadi taraso indak nyaman. Takuik bana ambo kareno apo yang ambo makan adolah hasil dari kacurangan ambo pas dulu.


Harato karun paninggalan sajarah mamiliki nilai nan tinggi karano sajarah nan takanduang ataupun usianyo. Salah satu harato karun paninggalan Kerajaan Sriwijaya nan kini alah banyak tarungkap keberadaannyo karano panemuan nan dilakukan samo arkeolog maupun masyarakat. Harato karun nan pernah ditemukan nan barupo cincin, manik-manik, sampai ameh atau perak nan alah barupo lempengan-lempengan nan alah ancua atau perhiasaan. Namun, kadang ado masyarakat nan pernah basuo harato karun barupo ameh atau hal berharga lain nan dijua ka toko ameh untuak langsuang mandapekan pitih. Sabananyo, katiko ado harato karun ditemuka di suatu tampek hendaklag untuak manghubungi pihak bawenang untuak maurusnyo agar tampek tampek tasabuik indak manjadi rebutan masyarakat nan nio untuang surang. Salain itu untuak manjadi paninggalan sajarah sahinggo generasi salanjuiknyo dapek mancaliak barang-barang zaman dahulu.


Pangalaman katiko denai mananam lado ketek di ladang mambuek denai sadiah karano gagal panen. Gagal panen nan denai rasoan kini pun dirasoan samo urang sakitar. Musim kamarau nan tajadi salamo sabulan tarakhir iko mambuek banyak urang sadiah karano usahonyo nan gagal. Kemarau panjang iko mambuek kakaringan aia sahinggo petani banyak nan kanai imbas taradok ladangnyo. Susahnyo mandapekan sumber aia mambuek tanaman sulik tumbuh. Manuruik data, sakitar 102.654 hektar lahan di saratuih kabupaten atau kota di Indonesia takanai dampak dari kamarau panjang dan suliknyo sumber aia iko. Sahinggo diparalukan upayo pemerintah dan warga satampek untuak mamakian solusi ateh permasalahan gadang iko.


Salamo perjalanan liburan ambo masih taingek baa lah kalau yo bana ilang hp awak tadi. Untuang se batamu hp tu, sanang bana ambo hp tu tasalek se di koper dan indak hilang soalnyo disitu banyak data-data nan ambo paraluan. Jadi ambo maajaka bana untuak kawan-kawan supayo labiah memperhatikan barang-barang nan awak kamehan waktu nio berpergian. Kahilangan barang nan awak paraluan tantu ndak lamak rasonyo, jadi barajalah untuak bisa malatak an barang awak ka tampek yang mudab di ingek dan acok awak caliak. Kalau sambarang latak se, awak akan paniang mancarinyo dan bisa manjadi sasaran kamarahan awak urang nan ado didakek awak jadi barusahalah untuak marapikan surang barang nan awak pakai.


Di pondok pesantren tampek ambo sakolah sadang mangadoan jalan basamo pado hari minggu. Salah satunyo kami pai ka tampek kolam ranang, jadi sadoalah padusi se. Kareno anak laki-laki jo anak padusi dibedaan tampek nyo jo rute pajalanannyo. Ambo ko indak bisa baranang, jadi pai ka tampek yang masih bisa digapai jo kaki se. Ambo ko alah dapek kolam ranang yang pas, biso manyalam tapi masih tajangkau dek kaki ko. Kironyo pas alah sampai ka tangah, ondeh dalam kiro e. Takuik bana ambo tanggalam disitu. Untuang se ado kawan ambo yang mancaliak dan inyo lai bisa ranang. Ambo takuik bana ka tanggalam nan kawan ambo baok galak se.


Kalian tamasuak urang nan pamberang ndak sih, dulu ataupun kini tibo-tibo se urang nyo mood-mood an. Sabananyo urang berang tu ado jo masalah dalam diri inyo. Kabanyak nan tajadi karena depresi dan banyak kegagalan-kegagalan lain dalam hiduik nyo. Kawan ambo dulu salalu mangecek an kalau ambo indak buliah berang-berang acok bana karena bisa mampangaruhi kesehatan mental jo. Mangko dari itu kalian nan mode ko cubolah untuak barubah dan banyak badoa untuak dijauhi sifaik buruak ko. Mudah berang jo bisa manyababkan awak kanai kesehatan mental bantuak stroke, serangan jantuang, darah tinggi, depresi, sakik kapalo dan banyak lai dampak buruaknyo bagi awak.


Kabahagiaan hari pernikahan itu ndak ditantuan dari sabara gadang pesta baralek, bara banyak nan diundang, dan baa dekorasi jo tampilan baralek wak. Hari pernikahan tu ancaknyo manjadi momen spesial bagi anak daro dan marapulai. Acara baralek labiah ancak kalau disasuaian jo kasanggupan dan baa keinginan dari kaduo mampelai. Kadang dek terlalu mandanga kato urang lain baralek manjadi beban untuak kaduo mempelai. Akan labiah sanang dan khidmat kalau baralek taraso labiah personal dan santai jo urang-urang nan emang nio kaduo mampelai undang. Karano kabanyakan baralek malah urang nan inyo tau sekedarnyo se. Jadi jan takuik mambuek baralek sasuai nan wak nio dan sanggupi.


Sore-sore di sakitaran rumah Diva suko bana maajak main kaponakan inyo. Sekalian untuak jalan sore dan mancaliak-caliak jajanan yang biasonyo liwaik disiko. Katiko sadang bajalan-jalan tu ado ibu-ibu nan mangecek an diva dengan manghina fisik nyo. Diva ko dikecek an alah bantuak amak-amak soalnyo gapuak dan kulik nyo kusam. Tantulah berang diva ko amak-amak tu mangecek tadanga oleh diva. Dijawek lah dek diva, intinyo mambaleh kecek ibu ko lah. Walaupun yang kini inyo kecek an adolah urang nan labiah gadang dari inyo tapi ndak buliah juo do urang gadang atau sia se mancacek fisik urang bantuak tu. Sakik se hati kalau di hina mode tu.


Kawan ambo ko nyo bagarah tu keterlaluan bana bagi ambo. Wakatu itu inyo manapuak kareh punggua ambo dari balakang, niek inyo nio mangajuik an ambo. Memang takajuik ambo tapi siap tu ambo berangan lah inyo. Untuang se indak tangga jantuang ambo didalam, sabana sasak angok ditakajuik an jo kawan ambo ko. Langsuang se ambo tarik nafas siap berang-berang tu, baraja lo sabar, bausaho basikap santai, awak agiah ucapan yang tegas supayo inyo ndak maulang lai. Ambo bausaho saba karena kawan ambo ko acok bana bagarah tapi indak untuak manapuak-napuak acok bana tu do, ndak lamak takajuik tu rasonyo. Jadi ambo kasiah jo ucapan yang tegas supayo inyo indak maulang lai.


Acara pernikahan Arul rami bana nan tibo, dan mayoritas nan tibo inyo kenal sadonyo. Arul sanang bisa mancaliak keluarga dan kawan-kawan nyo tibo dan manambah kebahagiaannyo. Acara nyo taraso hiduik jo suaro urang nan maota dan galak satu samo lain. Musik nan dimainan di acarnyo pun sangaik cocok jo suasana taman nan dipakai untuak nikahan Arul ko. Tamu-tamu nampak pueh lo jo makanan nan disajian oleh catering. Ndak lupo kemeriahan acaro pernikahan ko karno kawan-kawan Arul nan maagiah hadiah dan penampilan nan menghibur waktu acara. Sado urang tagalak dek mancaliak hiburan nan ditampilan. Arul bersyukur bana di acara pernikahannyo ko urang-urang bisa manikmati dan marasoan kabahagiaan nan samo jo nan Arul rasoan.


Semakin awak takuik sabananyo akan mambuek katakuik an itu manjadi. Ambo dulu pernah manangih taruih manaruih katiko patamo kali masuak asrama. Lingkungan asrama tu asiang bana bagi ambo dan tampek asiang itu manakuik an bagi ambo. Rasonyo dimalam hari seram dan kamar mandi yang ado dilua kamar mambuek ambo takuik. Banyak bana keadaan yang asiang bagi ambo di tampek itu. Sahinggo saminggu labiah ambo manangih taruih, sampai ado kawan ambo yang nio mangawanan ambo dan mangecek an untuak manghadapi apo yang ado didepan ambo. Kareno alah banyak kawan dan ambo baraja manghadapi akhirnyo ambo alah tabiaso. Untuak kalian juo, hadapilah apo nan ado di depan kalian. Hadapi raso takuik itu dan carilah kawan.


Kalau tadi carito dari randi, kini ado juo carito nan mambuek malu dari cici. Cici sebagai saorang padusi malu bana katiko dipagalak an kareno salah pakai skincare. Cici pernah pakai skincare yang manyebabkan inyo jadi jarawaik an. Kareno itu inyo katiko pai ka sakolah kawan salokal inyo mampagalak an cici kareno telah mancubo skincare maha tapi malah mambuek inyo jarawaik an. Pado saaik itu cici malu bana, kareno  muko inyo kini tambah buruak padohal awalnyo inyo indak pernah jarawaik an. Hal itu manyebabkan cici malu dan manutuik diri dari keramaian. Cici manjadi anti sosial, dan indak nio kalua lokal supayo indak tacaliak dek sasakolah. Dari carito cici, saharusnyo awak indak mampagalak an musibah nan tajadi di urang lain. Jadi saharusnyo awak bari semangaik, supayo cici indak manjadi urang yang anti sosial. Untuak itu jan mamiliah-miliah kawan, nio itu bantuak nyo indak rancak.


Waktu itu ambo surang di rumah. Ndak ado sia-sia. Sadang lamak-lamak bagolek di tangah rumah sambia manonton TV tibo-tibo bumi ko raso bagoyang. Ambo kiro kapalo ko nan paniang dek talampau kalitak an. Ruponyo ambo salah. Makin kareh guncangan ko tadi. Ruponyo gampo. Ndeh cameh bana ambo rasonyo karano gampo nyo gadang bana ditambah ambo surang lo di rumah. Akhirnyo ambo batandang se ka rumah tetangga lai. Ditambah lo ado isu aia lauik suruik patando tsunami ka datang. Makin bakalesong lah kapalo ambo dibueknyo. Tanpa pikia panjang ambo ikuik an se tetangga ambo ka tampek keluarganyo nan labiah tinggi untuak mangungsi.


Banyak hal nan ditakuik an dek manusia tarutamo ado urang yang takuik aia. Ado babarapo urang juo yang takuik bana mancaliak dalamnyo aia, seperti katiko di lauik atau danau. Kadang raso takuik yang balabiah juo ado sababnyo. Bantuak kawan ambo yang takuik bana dia aia yang dalam. Kareno dulu keceknyo inyo pernah hampia tanggalam di kolam ranang. Wakatu itu inyo katakuik an bana, untuang se ado nan manyalamaik an inyo katiko tanggalam. Manuruik ambo katakuik an kawan ambo ko tamasuak kapado fobia aia kareno tajadinyo pangalaman buruak wakatu ketek. Kecek kawan ambo pas inyo tanggalam itu patamo kali inyo takuik aia yang dalam, kareno memori nyo masiah taingek pas inyo ketek.


Disaat Rima manduduki bangku SMK, Gadih nan mampunyoi hobi baranang iko tapiliah manjadi salah satu utusan daerah untuak batanding di perlombaan renang sa-Indonesia. Rima nan mandanga itu manjadi sanang sampai inyo maagiah satiok kawannyo dakeknyo kalau inyo bakal manjadi utusan daerahnyo untuak batanding di tingkek nasional. Jadwal pertandingan pun tibo, mambuek saluruah peserta nan ka batanding haruih manunjuakkan kemampuan maksimalnnyo. Gadih nan manjadi peserta nomor 15 iko pun begitu. Diawal pertandingan penyisihan, Rima lolos dengan mangalahkan peserta dari daerah lainnyo. Sampailah ka babak final, Rima haruih manyiapkan kondisi prima tubuhnyo sahinggo dapek batanding dengan baik. Babak Final pun dimulai, Rima mangaluaan kemampuan hasil balatiahnyo salmo iko sahinggo inyo dapek kalua sabagai pemenang dari perlombaan renang itu. Rima pun, manaiki panggung untuak manarimo mendali dan penghargaan atas pencapaiannyo.


Andi saat itu sadang barmain sosial media dan inyo mancaliak postingan cewek-cewek cantik dan seksi. Saat itu Andi hanyo sendirian dan indak ado ciekpun urang nan mancaliaknyo sahinggo inyo maraso aman untuak mancaliak konten-konten nan cukup dewasa. Namun katiko inyo terlalu fokus tahadok video tasabuik sampai indak manyadari bahwa kawannyo kini ado di belakangnyo sambil mamperhatikan Apa nan dilihat dek Andi. Maraso ado seseurang nan mamperhatikannyo Andi pun manoleh ka belakang dan terkejut bahwa ado kawannyo nan kini mancaliak aktivitasnyo. Refleks sajo Andi langsung manyembunyikan handphonenyo dan manunjukkan ekspresi terkejut serta malu karano ketahuan mancaliak postingan cewek cantik nan seksi serta konten dewasa lainnyo.


Dimaso digital dan modern kini, alah banyak contoh pekerjaan manusia nan alah dipermudah samo teknologi. Bagitupun, dalam hal mambali tiket pesawat atau transportasi lain. Dalam pambalian tiket online pesawat pun kini alah mudah dengan mangakses aplikasi resmi panyadio penjualan tiket. Kemudahan nan didapek pun bagitu banyak contohnyo metode pambayaran nan labiah mudah. Biasonyo dalam aplikasi panjua tiket akan ado banyak promo nan ditawari untuak panggunonyo. Pambali online pun dapek manghemat waktu dan biaya karano katiko mambali tiket online mako inyo indak paralu kalua rumah. Badasarkan data pangguno aplikasi Traveloka permintaan untuak periode liburan hari rayo dapek batambah sabanyak 62 % dari bulan sabalumnyo. Hal iko manandoan banyak urang nan mamiliah mamasan tiket online untuak liburannyo. Mako dari itu, marilah mamasan tiket online untuak manemani perjalanan awak.


Ado barita yang mancaliak duo urang anak yang tanggalam di aia katiko sadang baranang di kolam ranang umum. Kaduonyo masuak ruang gawat daruraik kareno hampia se kahabisan nafas. Adiak ambo nan mancaliak itupun takuik jadinyo. Inyo mangecek awak se yang indak marasoan takuik tanggalam, apolai urang tu yang tanggalam pasti maraso takuik bana. Ambo pun manggeleng-geleangan kapalo se, kareno ndak habih pikia kok bisa tajadi. Katiko maajak anak baranang tantu ado langkah nan bisa awak lakuan untuak labiah manjago anak dan bahati-hati. Patamo jan basikap acuah katiko nio masuak aia barilah nasihaik dulu, kaduo anak yang alun tau baranang agiah lah palampuang, katigo lapehan se kaco mato ranang untuak mancaliak labiah laluasa kareno kolam ranang indak ado ikan didalamnyo, siap tu penting juo untuak maajan anak teknik baranang.


Manegur sasaurang petugas keamanan nan ditugaskan untuak mamastian keamanan rumah adolah hal nan batua. Namun rasonyo indak dapek dibenarkan katiko saurang satpam nan langsuang dipecat katiko ado kelalaian nan partamo kali inyo lakuan. Apolai katiko inyo alah lamo bakarajo dan alah manunjuakkan loyalitas kapado majikannyo namun katiko ado sakali kelalaian nan inyo pabuek langsuang mandapekan pemberhentian sacaro mandadak. Walaupun sabananyo mancaliak jenis kelalaian nan inyo lakuan. Jiko kelalaian nan lakuan indak talalu barisiko atau hanyo jenis kelalaian ringan mako hendaklah untuak maagiah peringatan talabiah dahulu. Dengan bagitu, petugas tasabuik indak salalu maraso di ujuang jurang nan bilo ado sakatek kesalahan mako akan jatuah. Manghargoi loyalitas atau usaho karehnyo salamo ikopun sabananyo dapek manjadi bahan pertimbangan untuaknyo katiko ado malakukan saketek kelalaian.


Apak ambo tu urang nyo kareh-kareh lambuik. Katiko sadang lambuik bisa salambuk sutera, kok tibo karehnyo labiah kareh lo daripado batu karang.  Sado urang di rumah tu takuik kalau apak ambo sadang berang. Babeda jo amak, amak dek sangkiang acok berang jadi anak-anaknyo alah biaso se mandanganyo mancarepet. Apak ambo tu berangnyo sakali-sakali cuma pasti langsuang manganai di ingatan. Contohnyo se waktu adiak ambo ketahuan marokok, langsuang ikek pinggang di lacuik an ka kakinyo. Waalupun adiak ambo alah minta ampun ndak nyo padulian dek apak ambo. Nyo taruih malacuik sampai pueh. Kami hanyo bisa diam se kalau apak alah berang karano ndak akan ado nan bisa managahan kalau alah berang tu. Dek gara-gara itu lah kami takuik bana kalau apak alah berang.


Institut Teknologi Bandung atau nan acok disabuik ITB adolah salah satu kampus nan favorit bana di Indonesia. Apolai untuak anak-anak SMA nan nio malanjuikkan kuliahnyo ka jurusan teknik. Tapi di ITB indak hanyo tasadio jurusan-jurusan teknik sajo, adolo SBM nan marupokan sakolah bisnis dan ekonomi, ado SF nan marupokan kapendekkan dari sakolah farmasi, ado pulo FSRD tampek kuliahnyo anak-anak seni. Untuak sebagian urang ditarimo kuliah di ITB adolah salah satu momen paliang bahagia di iduiknyo. Sabagian lai nan nio kuliah di ITB tapi indak ditarimo mungkin akan ado nan kecewa. Tapi talapeh dari dima pun awak ditarimo kuliah, asalkan itu adolah jurusan nan awak nio dan bisa mampalajari hal-hal nan wak suko, pasti itu adolah kebahagiaan juo.


Disadari atau indak, kito acok maabiahan waktu samo hal-hal nan indak bamanfaat. Bakarajo sakedarnyo tanpa ado perkembangan, malah penurunan kinerja sambia mangeluh tahadok hiduik. Sabagai mahasiswa, manggunoan waktu sabaik mungkin untuak ikuik organisasi atau mancubo eksplore sahinggo dapek pengalaman nan banyak. Tapi, kini masih banyak mahasiswa nan maleh-malehan dalam manjalani kehidupan perkuliahannyo. Indak mageksplore dunia dan indak pulo fokus tahadok pelajarannyo. Sabananya maggunoan semester awal untuak labiah banyak mancari relasi adolah hal nan paliang menyenangkan dalam bangku perkuliahan. Tapi karano adonyo baraja dari rumah, banyak urang nan manyasa indak mancubo banyak hal katiko kuliah offline. Sahinggo, kehidupan perkuliahannyo nan indak tarlalu bewarna dengan kenangan-kenangan. Mako, dari itu marilah mancubo banyak hal takah berorganisasi, manjalani relasi sabalum penyesalan itu tibo dimasa mendatang.


Kalau alah tau baa indak barasiahnyo tampek makan, walaupun bukan di tampek makannyo bana. Entah itu halamannyo ataupun juo toiletnyo. Ambo indak nio baliak ka situ liak rasonyo, soalnyo ambo ko kalau ka tampek makan tu biaso nio ka toilet. Jadi tampek makan nan nio ambo caritoan ko, ancak, banyak papohonan disakaliliangnyo, ado aia kolam nan diatehnyo diagiah bantuak aia tajun, lampunyo banyak jadi tarang bana. Tapi tampek makan nan ancak tu, sakatiko manjadi bintang 1 dek ambo kareno toilet nyo lato bana sabana kumuah. Pas ambo ka toiletnyo tu, ondeh sabana manjajok an. Raso indak sanggup ambo untuak masuak ka dalam tu.


Ambo punyo pacar karajonyo berang-berang ndak jaleh se. Ndak ado angin apo-apo bisa berang-saberangnyo. Kalau  situasi alah mode itu ambo palapeh se. Emang mood nyo suko barubah-rubah. Sangkiang acok nyo mode iko alah tabiaso lo dek ambo. Alah jadi makanan sahari-hari se lai. Pernah wakatu tu ambo tanyo dek a malah batambah berang pacar ambo ko. Mungkin nyo sadang ado masalah pribadi nan ndak mungkin nyo caritokan ka ambo. Banyak urang nan mangecek an ambo saba bana mahadapinyo. Bahkan ndak jarang ambo disuruah dek kawan-kawan untuak mamberangan sifatnyo nan mungkin banyak urang ndak suko. Tapi ba alah. Kalau lah sayang tu mode itu. Payah untuak pai.


Wakatu hasil SBMPTN diumuman, ambo pai ka sakolah jo kawan-kawan nan lain untuak mancaliak pengumumannyo basamo. Suasana sakolah nan biasonyo ribuik dek banyak siswa nan maota, kini mandadak haniang. Kawan-kawan sadonyo mukonyo nampak tagang dan bara lai ado nan alah pasrah, bahkan kawan ambo nan suko malawak di kelas tadiam se hari ko. Sampai akhirnyo pengumuman kalua ekspresi tagang barubah jadi baragam ekspresi lain. Ado nan sanang sumringah, ado nan namapak biaso se tapi anyiang, tapi banyak pulo nan sadiah dan kecewa. Sakatiko tadanga suaro tangih di bara suduik sakola. Guru-guru pun antaro sanang mancaliak murid nan lulus SBMPTN, dan sadiah karno mancaliak muko murid-muridnyo nan sadiah dan manangih. Kironyo banyak nan ndak lulus SBMPTN tamasuak ambo.


Ado 5 tips dasar kasiapsiagaan tahadap bancano. Partamo indak buliah panik. hal partamo dan paliang utamo nan harus dilakuan katiko bancano tajadi adolah kandalikan diri dan emosi kito. Raso khawatir dan takuik adolah reaksi nan lumrah, tapi mangatur kadar nyo dalam bataeh wajar adolah kuncinyo. Kaduo adolah salamaik an diri awak dulu, baru urang lain. Tadanga egois, tapi faktanyo adolah hal tasabuik dimaksuik an untuak mangaurangi risiko jatuah korban nan labiah banyak. Katig, kasalamek an diri adolah paliang utama. Kaampek, Peka dan amati lingkuangan sakitar sarato pastikan jalur kalua tadakek. Manjadi antipati dan talalu cuek tahadap lingkuangan justru mambahayokandiri surang. dan nan tarakhir, bakali diri jo alok-alok kaselamatan, palengkapan darurat, dan pangatahuan tantang pertolongan partamo pado kecelakaan dan kegawatdaruratan.


Ardian alah siap mamakai pakaian yang terbaik untuak maikuik an tes wawancara hari ko. Ardia mamakai baju setelan hitam putiah dan di lua nyo mamakai Jaz hitam, inyo nampak gagah dan mempesona jo pakaian nyo kali ko, dasi nan inyo pakai panggabuangan dari waro merah tuo jo hitam, rambuik ardia alah licin dan rapi. Pokoknyo ardian alah siap bana untuak manghadapi interview kali ko. Ardian banampilan mode ko untuak manunjuak an raso picayo diri inyo. Namun, hal nan tak taduga datang se kapado awak. Tibo-tibo saat di perjalanan Ardia kailangan kartu bus inyo yang mambuek inyo talambek datang ka kantua. Akhrinyo ardian indak bisa ikuik serta lai dalam wawancara kali ko. Ardia maraso gagal manga ko indak inyo latak elok-elok kartu bus tu. Sadiah bana rasonyo padohal alah ancak penampilan inyo.


Sakolah mangadokan sosisalisasi paserta didik tantang program Siram Kencing Siram (SKS) dan Siram Buang Air besar Siram (SBS). Caro pelaksanaannyo nan partamo Piket Toilet. Satalah program SKS dan SBS dilaksanakan, mako paralu adonyo poket toilet. Supayao mangatahui siapo nan indak malaksanakan SKS dan SBS. Bagi yang indaksegera catat sabagai palanggaran. Kamudian barikan hukuman nan mandidik. Kaduo panyadiaan aia nan baik. Aiai marupokan benda nomor satu di toilet. Jo aia, paserta didi bisa cebok atau manyiram kotoran. Jikok indak ado aia, mako peserta didik indak bisa cebok dan manyiram kotoran nan mano efeknyo toilet kumuah dan babaun pesing.Toilet paralu pamaliharaan, baik tembok, kran, kloset sampai gayuang. Oleh karano itu biaya untuak toilet indak elok disadiakan dana dan segera direalisasikan.


Alah lamo Sarah manantikan saorang anak, pernikahannyo kini alah bajalan hampia 10 tahun. Sarah jo suaminyo banyak malakukan sesi konsultasi dan berserah diri jo tuhan dan mereka yakin pasti beko inyo bisa juo mandapek an saorang anak. Akhirnyo salamo 10 tahun inyo jo suaminyo manantikan anak, kini mambuahkan hasil. Waktu bajalan taruih dan akhirnyo inyo bisa mampunyoi anak yang lamo dinantikan. Banyak urang nan batanyo baa caronyo selalu sabar dan batahan sampai titik iko. Sarah salalu mangecek an nan patamo awak jan baranti barusaho dengan caro apo se untuak bisa mamanciang punyo anak, kaduo salalu badoa dan tarakhir berserah diri dan jan sampai maupek.


Adiak-adiak nan baru lulus Sekolah Manangah Ateh tantunyo nio malanjuik an pendidikan ka Perguruan Tinggi. Ado tips atau langkah-langkah nan bisa awak karajoan untuak bisa masuak ka perguruan tinggi. Patamo awak paralu tau kapan jadwal nyo, kaduo cari informasi UTBK sedemikian detail, katigo caliak peluang, taruih tu piliah lah jurusan nan sesuai minat jo bakat awak, awak parau juo tau memahami konsep indak hanyo soal se, siap tu awak harus bisa maatua jadwal baraja, ikuik lah uji coba tes nyo. Tantunyo urang nan lulus masuak ka perguruan tinggi akan sangaik maraso sanang dan bersyukur. Bantuak adiak awak yang tau inyo lulus, sanangnyo bukan main.


Di saat siang hari den dan kawan-kawan beserta guru sadang fokus untuak mampelajari materi pelajaran hari iko. Namun indak lamo kamudian terasa Getaran nan makin lamo semakin kuek. Saat itu kami mamutuihan untuak segera maninggalkan bangku dan bergegas untuak kalua ruangan. Karano banyak urang nan ingin kalua di waktu nan bersamaan mako ado babarapo urang nan terpijak serta jatuh. Kapanikan nan dirasakan oleh sado siswa mambuek suasana saat itu sangek mandebarkan. Gampo nan saat itu cukuik kuek mangguncang daerah mambuek babarapo Sisi bangunan sakola manjadi  rusak dan hancur. Saat itu kami sangek takuik untuak barado dalam ruangan karano takuik terkena runtuhan. Kami mamutuihan untuak barado di lapangan terbuka  untuak manghindari risiko terkena bangunan.


Ambo nio minum-minum ala cafe waktu hari sadang angek bana, jadi kan baraso lagi di cafe gitu kalau awak manyajikannyo dengan unik dan rancak. Minuman ambo ko alah siap tinggal dituang an se, tapi pas ambo nio ma ambiak galeh untuak minuman tu ndak ado galeh yang ambo cari. Galeh yang ambo cari ko bantuak nyo unik jadi baraso awak lagi di cafe kalau makai galeh tu. Ambo tanyo ka amak ambo katonyo cubo caliak se di dalam lemari bagian belakang, pas ambo caliak ternyato yo bana ado galeh unik ambo tu. Sanang bana ambo akhirnyo ambo bisa menikmati segaleh minuman ala cafe, mungkin bagi urang lain kalau ndak ado pakai se lah yang ado galeh tu kan samo se raso minumanyo, tapi bagi ambo meraso beda sanang se kalau mamakai barang yang unik dan rancak tu.


Kalau ambo lah pulang ka rumah dari rantau pasti hal nan pertamo nan paliang ambo malehan adolah katiko nio buang aia gadang atau buang aia ketek di kamar mandi rumah nenek ambo. Kumuah bana. Jajok ambo mancaliaknyo. Ndak takao rasonyo ka kajamban atau ka tacirik di WC nyo tu. Padohal ndak sulik bagai untuak buek WC tu barasiah. Tingga agiah prostex se ka lubang WC tu, abis tu gundar pakai sikek pambarasiah WC. Kalau lah salasai barasiahan lubang WC tu tingga barasiahan lantai jo dindiangnyo dengan caro nan samo. Kok ndak ado gundar WC bali gundar kain nan dari kayu. Tu bisa juo di gunoan. Sabananyo ambo lai namuah mambarasiahannyo tapi  karano lah talampau kumuah ambo suruah se urang mangarajoannyo.


Hari senin pagi adolah hari dimulainyo aktivitas sibuk biaso. Hari ujan mangkawani Sinta dalam perjalanannyo manuju ka kantua. Didalam oto Sinta kini alah berang-berang karano jalanan nan macet bana. Alah cukuik lamo oto Sinta diperjalanan. Biasonyo Sinta mamarlukan waktu 1 jam untuak bakendara manuju kantuanyo namun kini alah satu jam balalu tapi inyo masih di satangah perjalanan. Hal iko mambuek emosi Sinta naik dan mulai mangeluh karano inyo akan talambek bakarajo. Satalah 20 minik balalu, tapi Sinta hanyo mamajuan otonyo sakitar 1 kilometer sajo. Akhianyo satalah 1,5 jam kamudian barulah Sinta sampai di kantuanyo. Satalah sampai dikantua pun Sinta masih manggarutu dek macet parah di pagi hari tasabuik. Untuang sajo inyo alah maminta izin talambek masuak agak lamo karano macet jadi atasannyo dapek mangarati.


Manang undian bisa dikecekan sabagai suatu kabaruntuangan nan sangaik manyanangkan Indak hanyo dek karano awak mandapek hadiah nan bisa dikecekan lumayan haragonyo, tapi ado pulo dikaranokan kabaruntuangan tasabuik dapek maagiah samangaik jo kebahagiaan nan luar biasa untuak manjalani iduik. Jikok sanak sadonyo alun pernah manang undian sabalumnyo, ambo saranan sanak untuak mancubo kabaruntuangan sanak dengan caro ikuik undian nan diadoan. Indak ado salahnyo untuak maagiah kesempatan ka diri surang untuak maraiah kabaruntuangan tasabuik. Selain itu, ikuik undian dapek pulo manjadi suatu pengalaman nan manyanangkan bana dan maagiah kapuehan surang. Jadi, jan ragu untuak mancubo kabaruntuangan sanak sadonyo dengan caro ikuik undian nan diadoan. Sanak sadonyo akan maraso sanang jikok kironyo sanak manang dalamundian tasabuik.


Katiko Lisa sadang barmain handphone tibo-tibo ado panggilan dari nomor indak dikenal masuk. Lisa pun mangangkatnyo karano panasaran apa nan nio dibicarakan. Saat itu tibo-tibo ado suaro laki-laki nan manjawab dan terdengar suaro  teriakan padusi nan bisa kenal itu adolah teriakan kawannyo. Laki-laki tasabuik mangancam akan mambunuh kawan Lisa jika inyo indak segera dikirimi uang tebusan. Lisa nan saat itu diancam dek seseurang mangatakan bahwa agar indak manyakiti kawannyo. Jo rasa panuh panik serta tangan nan bargetar kini saya rasakan karano inyo begitu mandanga jo jelas suaro kawannyo nan barteriak kesakitan karano disiksa dek urang tasabuik. Suaro tangis kawannyo mambuek Lisa manjadi sangek ketakutan karano mambayangkan bagaimano kondisi kawannyo saat itu. Jo capek Lisa manghubungi polisi dan mambuek skenario agar pancuri tasabuik indak melakukan hal labiah lagi tahadok kawannyo.


Panyabab panic attack biasonyo dipicu akibat stres nan sadang dialami cukuik intens. Barikut babarapo panyebab lainnyo nan baperan ateh timbuanyo gejala yaitu genetik, tadapek pola kacamehan dalam anggota kaluarga sakanduang. Temperamen nan candaruang sensitif tahadap stres atau peka tahadap emosi negatif. Gangguan fungsional dalam sistem saraf pusat, dalam bantuak hiperaktifnya sistem saraf otonom dan taganggunyo kasaimbangan biokimia dalam saraf otak. Samantaro risiko nan dapek manimbuakan panik antaro lain adonyo anggota kaluarga sakanduang nan mandarito panik, adonyo parubahan gadang dalam hiduik, mangalami suatu kajadian nan manimbuakan trauma atau stress barek dan riwayat kakerasan fisik atau seksual. Amati urang tadakek apokah inyo sadang sakik jo kesehatan mentalnyo untuak pananganan labiah capek.


Ambo punyo sahabat dari ketek, namonyo Sherly. Kebetulan Sherly ko rumahnyo dakek bana jo rumah ambo. Satiok sore biasonyo kami main taruih malakik maghbrib. Pernah suatu katiko, pas sadang lamak-lamak main tibo-tibo amak si Sherly ko datang manjapuik si Sherly. Nan ngerinyo amaknyo manjapuik sambia mambaok rotan panjang. Ndeh takajuik kami sadonyo katiko amaknyo langsuang mahaban si Sherly ko jo rotan nan nyo baok di muko kami bana. Takuik bana kami mancaliak amaknyo berang. Bantuak ndak ado raso ibo samo sakali padohal itu anaknyo surang. Manuruik pandapek ambo ndak seharusnyo urang gaek mamberangan anaknyo balabiahan mode tu, bisa jadi trauma maso ketek nyo beko. Iko lah nan biasonyo manyebabkan anak-anak jadi tempramental pas gadangnyo karano maanggap untuak manyalasaikan masalah tu harus dengan kekerasan karano baguru dari urang tuonyo.


Saat itu ditahun 2018, Dinda mamutuihan untuak barangkek ka salah satu kota untuak mamparjuangkan hal nan inyo suko dan impikan salamo iko yaitu manjadi panyanyi. Sadangkan urang gaek padusi indak satuju jo keputusan nan Dinda ambiak karano batolak belakang jo latar belakang kaluarganyo yaitu dokter. Urang Gaek Dinda nio anaknyo malanjuikan kuliahnyo di jurusan kedokteran. Dan kalaupun nio manjadi panyanyi, seharusnyo Dinda maagiah tau katiko inyo pai ka Jakarta untuak ikuik audisi bukannyo baduto jo alasan mancaliak kampus nan inyo incar. Tapi, Dinda matuihan untuak indak lanjuik ka jenjang pendidikan untuak manggapai mimpinyo di ibukota untuak manjadi panyanyi. Keputusan nan Dinda ambiak ko kironyo manjadi kesialan untuak inyo karano katiko tibo di ibukota inyo langsuang dirampok dan indak dapek manghadiri audisi nan seharusnyo inyo kaja. Dinda nan manyadari kesalahannyo, langsuang mangakui kesahannyo ka urang tuonyo.


Kalian pasti pernah mancaliak udang yang dimakan hiduik-hiduik. Kini viral bana udang itu, asalnyo dari thailand. Cuman ambo mancaliaknyo ko jajok bana, bayangan se lah salain gali makan udang matah tapi jajok juo kareno udang tu indak dibarasiahan aquarium tampek udang tu. Manuruik ambo alah kumuah dan bakuman lah udang tu kalau dimakan kareno indak di cuci dulu. Cubolah kalian caliak aia aquariumnyo kumuah dilatak an se ka mika yang diagiah bumbu, siap tu dimakan. Banyak juo urang nan satuju jo pandapek ambo kareno mancaliak aia kolam tu. Ambo si jajok kareno mancaliak urang makan udang mantah di thailand tu.


Sadiah hati rasonyo mancaliak buah hati nan ditunggu-tunggu kelahirannyo salamo 9 bulan harus lahia dengan kondisi ndak banyao. Sado rencana dan harapan nan alah tabayang akan tajadi kapado anak ambo seakan-akan sadonyo sirna tanpa bakeh. Hari ko adolah kelahiran anak ambo sekaligus hari berpulangnyo ka pangkuan Tuhan. Memang ndak ado urang nan siap dengan kematian. Tapi mungkin iko memang jalan terbaik manuruik tuhan untuak keluarga kami. Ambo yakin Tuhan ndak mambia an anak ambo hiduik di dunia karano kehidupan disinan jauah labiah baiak dan manyangkan. Ambo yakin Tuhan akan menjadikan anak ko sabagai bidadari surga dan panolong bagi kaduo urang tuonyo kelak di akhirat.


Biasonyo katiko sasaurang nan sadang sekarat akan mangalami babarapo proses baikut sampai akhianyo inyo meninggal. Walaupun iko babeda-beda pado setiap urang namun sacaro garis besar inilah nan akan tajadi. Nan partamo yaitu tubuh menjadi lemah karano katiko sekarat akan lebih mudah lelah sahinggo sering mambueknyo indak sadarkan diri. Kaduo, yaitu sering linglung atau kehilangan konsentrasi katigo yaitu tadapek babagai gangguan di alat vital takah pernafasan atau detak jantung nan badebar kancang dan indak baaturan. Katigo, yaitu tadapek perubahan pado warna kulit sahinggo menjadi lebih kusam dan kalam. Dan alat indra pun menjadi taganggunyo takah lidah mato hidung dan talingo biasonyo akan mangalami kerusakan talebih dahulu dan katiko alah sekarat mako indra talingo akan mulai kehilangan fungsinyo.


Friska punyo trauma nan dalam katiko di Sakolah Manangah Patamo inyo dibully urang. Pengalaman itu ndak bisa inyo lupoan, sakatiko ingek itu akan mampangaruhi keadaan friska pado saat itu. Friska manjadi urang nan muruang dan bisa basosialisasi mudah takuik jo urang baru. Walaupun kini inyo di Sakolah Manangah Ateh dan ndak ado urang nan mambully inyo. Friska tetap juo manjadi anak yang tatuik tapi masih mampunyoi kawan. Manuruik friska nan mangalami baa raso dibully, kalian nan suko mambully jan maraso bangga. Kalian harus juo mancaliak baa jadinyo psikis urang nan kalian bully dan ingek jo karma nan barlaku. Dari dulu urang tau sadoalahnyo apo itu karma, indak di inyo nan kanai bisa jadi urang dakek inyo yang kanai bully.


Namo den Windy Anggriyani, urang-urang biasonyo manggia den Windy. Aden dapek dikatoan indak urang kota do, lingkungan tampek tingga den di pakampuangan, otomatis sadari ketek banyak lah den mengenal yang namonyo binatang. Binatang yang banyak den tamui tu kebanyakan binatang paliharoan. Contohnyo ayam, kambiang, kabau, jawi, anjiang, kuciang dan lain sabagainyo. Sabananyo aden ndak suko ka hewan do, alasanyo yo jaleh bana dek den jijik ka cirik binatang. Aden ndak suko binatang yang maleak-leak cirinyo sambarangan do, ndak kenal waktu jo tampek. Alah cirik ndak lai yang harum, mambuangnyo di sumbarang tampek, ntah diteras beko atau dimanyo yang mambuek wak berang.


Hari ko adolah hari adiak ipar ambo dioperasi karano posisi bayi dalam kandungannyo sungsang sahinggo ndak bisa lahiran sacaero normal. Nan anehnyo ipar ambo nan ka operasi tapi adiak ambo nan cameh. Adiak ambo sampai ndak nio makan, ndak nio minum, ndak nio mandi, bahkan ndak bisa lalok karano takuik. Sedangkan bininyo nan ka dioperasi santai se nyo. Memang adiak ambo tu urangnyo pamanik. Babeda bana jo bininyo nan labiah tanang. Kalau dalam posisi mode ko harusnyo awak sabagai keluarga pandampiang pasien bisa labiah tanang. Agiah sinyal-sinyal positif sahinggo pasien bisa labiah rileks. Jan tabaliak mode adiak jo ipar ambo ko.


Hal nan biaso kini bagi urang mampagarahan urang lain jo caro nan bamacam-macam. Tamasuak ngeprank, banyak bana urang ngeprank untuak maningkek an panonton di chanel youtubenyo. Mungkin kalau lai indak mambahayoan masih bisa juo lah dipartimbangkan tapi kalau bisa mancalakoi urang lain mending indak usah. Ambo dulu pernah manjadi korban prank dan rasonyo sakik bana karena kini ambo jadi susah untuak manggariak an tangan sabalah. Mangko dari itu, kalian nan suko ngeperank indak usah mambuek prank yang aneh-aneh, apolai hanyo sekedar manaik an viewrs youtube supayo banyak yang nonton. Ajakan ko barlaku untuak kasadoalahnyo baik yang suko ngeprank atau urang yang diprank


Kasus fobia muntah atau emetophobia memang jarang tajadi, tetapi bukan berarti iko indak nyato. Kalau kalian atau urang tadakek mengalaminyo, labih elok segera mandapekan bantuan profesional agar indak mengganggu kehidupan. Seletive Serotonin Reuptake Inhibitors (SSRIs) dan Serotonin Norepinephrine Inhibitors (SNRI) adalah jenis ubek yang dirancang untuak mengobati gangguan depresi dan kecemasan. Ubek-ubek iko dapek mengurangi kecemasan, dan dapek membantu mengelola raso takuik seseorang untuak menjalani kehidupan normal. Tapi, penggunoannyo harus dikonsultasikan dengan ahlinyo dan indak buliah sembarangan dikonsumsi. Hal itu ditujukan untuak indak menyebabkan penyakik lain jikalau ubek itu ndak sesuai atau dalam keadaan tertentu urang tasabuik indak buliah maminum ubek tasabuik, lebih baik dikonsultasikan talabiah dahulu kepado ahlinyo.


Maagiah penghargaan tahadok suatu karya nan dicaliak malalui online adolah hal nan mudah untuak dikarojoan. Tanpa haruih mangaluaan pitih untuak mandukung kreator. Kini, diera digital ado caro-caro nan dilakukan untuak maagiah apresiasi tahadok karya sasurang yaitu maagiah saran dan kritik nan dapek mambangun sahiggo kreator dapek manemukan kekurangannyo dan sacapeknyo memperbaiki. Tapi katiko indak manyukoi suatu karya, diam adolah tindakan nan paliang tapek jiko dibandingkan dengan mambuek komentar jahek. Katigo, mambarikan like atau ulasan nan rancak katiko mancaliak sebuah karya di internet. Hal itu, dapek manambah raso samangek sasurang dalam mambuek karya salanjuiknyo. Nan paliang penting dalam menghargai karya adolah manikmatinyo sacaro resmi dan bukan malalui bajakan. Tarakhir yaitu indak manjiplak karya urang lain.


Ado kawan ambo namonyo si kunok. Nyo terkenal sabagai preman sakolah. Urang-urang takuik jo inyo. Ruponyo ndak di sangko-sangko urang paliang bagak di sakolah ternyato takuik basuntik. Taingek bana kejadiannyo dek ambo katiko petugas puskesmas datang ka sakolah dan alah mambaok kotak-kotak nan barisi jarum suntik dan peralatan lainnyo. Baru se sampai kelas tampangnyo alah cameh. Mukonyo alah pucek pasi. Bantuak urang ketakuik an. Tapi nyo tetap bausaho tetap santai. Nampak bana dari tampangnyo tu bapasoan bagak. Ternyato pas disuntik mailia aia mato jo salemo dek gara-gara manangih kasakik an. Lawak bana mancaliaknyo saat itu. Bantuak anak ketek nan mainannyo di rabuik.


Untuak pulang ka kampuang ambo, yaitu kota Padang, dari Jakarta makan wakatu kurang labiah 2 hari samalam kalau naiak bis. Biasonyo ambo pulang kampuang naiak pesawat taruih tapi dek harago tiket pesawat maha bana makonyo ambo putuihan untuak pulang kampuang naiak bis se. Ruponyo memang banyak pengalaman baru pulang kampuang naiak bis ko. Dari beberapa pengalaman nan ambo dapek an ado pengalaman nan ndak nio ambo ulang mangalaminyo, yaitu mancaliak urang mabuak oto sampai muntah. Pokoknyo kalau lah ado nan muntah agak surang perasaan ambo langsuang ndak lamak. Paruik mulai lo naiak rasonyo. Apo lai kok nan muntah tu urang nan di sabalah ambo bana. Ndak lo pakai asoi sahinggo lah baleak-leak di karosinyo. Jajok bana mancaliak muntahnyo tu.


Samakin tinggi angko covid mako samakin tinggi lo kasus kematian di Indonesia nan disebabkan dek virus ko. Oleh karano itu, pemerintah mengharuskan awak sabagai rakyat Indonesia untuak melakukan vaksin di pelayanan-pelayanan kesehatan sarupo di Puskesmas. Ndak saketek rakyat nan pro terhadap peraturan ko tapi ndak saketek lo nan kontra. Apolai bagi masyarakaik nan tamasuak ka dalam golongan rakyat nan mandapek bansos dari pemerintah. Mereka diwajibkan untuak vaksin. Kalau ndak dilakukan mako jatah bansos ndak bisa dikaluaan. Dek gara-gara ko lah ado ibuk-ibuk nan datang ka kelurahan untuak maminta bansosnyo nan alun turun karano ibuk ko ndak nio divaksin. Nyo mamaki-maki petugas karano maraso ndak sanang dengan keputusan nan diagiah tau dek petugas. Mancaliak situasi saroman ko alah seharusnyo petugas maagiah sosialisasi ka masyarakaik umum supayo kejadian-kejadian saroman ko ndak tajadi baliak.


Desi alun pernah mancubo rafting sapanjang iduiknyo. Kebetulan patang sepupu Desi mengajak Desi yang kebetulan sedang libur untuak rafting di suatu sungai di daerah Bogor. Sungai tampek Desi rafting mampunyoi panjang 12 meter. Desi dan sepupu-sepupu nyo barangkek dari jam 9 pagi. Perjalanan dari jakarta ka bogor mamakan waktu kurang labiah 2 jam. Sesampainyo di lokasi, Desi jo sepupunyo disambuik dek pendamping kegiatan raftingnyo. Satiok boat yang dipakai didampiangi oleh ciek pendamping nan akan mamandu. Ciek pamainan mamakan waktu sakitar 2 sampai 3 jam.  Disepanjang sungai ado disadioan tampek baranti dima disadioan pulo makanan jo minuman. Sasampainyo di garis finish Desi jo sepupu-speupunyo bafoto, sasudah tu langsuang makan siang basamo. Walaupun latiah dan basah-basah, tapi itu adolah salah satu pengalaman menyenangkan bagi Desi.


Hari ko adolah hari papisahan Abel jo kawan-kawannyo di asrama. Di asrama SMA ko Abel alah hiduik basamo kawan-kawannyo salamo 3 tahun. Banyak memori nan taukia dalam ingatan dari nan sanang, sadiah, dan menyebalkan. Abel maraso wakatu 3 tahun itu ndak salamo nan dibayangannyo pas masih di asrama. Kini Abel jo kawan-kawan alah lulus dari SMA. Sadonyo harus baliak ka rumah masiang-masiang. Papisahan diadoan di aula asrama. Sado urang di sinan managih sambia bapaluakan. Abel bapikia kalau salapeh SMA, inyo dan kawan-kawannyo akan mamiliah jalan nan beda-beda, jadi pasti akan payah untuak bisa basobok lai. Padohal inyo maraso alah dakek jo kawan-kawannyo di asrama tapi kini harus tapaso bapisah.


Mia dulu tingga di kosan katiko di Sakolah Manangah Ateh di rantau indak dakek jo rumah inyo. Sakolah mia dakek ka rumah nenek inyo, tapi inyo labiah mamiliah untuak tingga di kosan dan kadang-kadang se ka rumah nenek nyo kalau lagi ado acara atau libua panjang. Padohal nenek nyo nio bana mia tinga dirumah inyo supayo ado kawan dan dakek jo mia. Cucu inyo yang salamo ko tingga di rantau indak dakek jo rumah inyo. Mia manyasa manyia-nyiakan waktu basamo nenek nan inyo sayangi karena kurang waktu basamo inyo dan kini nenek alah maningga. Untuak kalian nan punyo waktu jo urang tasayang manfaatkan lah itu dan mambuek momen yang elok supayo indak ado panyasalan didalam hiduik kalian.


Lanjuik ka masalah ambo jo kawan dakek ambo. Ambo jo inyo tu dakek bana, acok pai main baduo. Ambo ko manggok ka inyo, walaupun pas ditanyo manga diam-diam se ambo indak manjawel kalau ambo sedang manggok. Ambo tu sabananyo bukan manggok dek kareno berang atau apo tapi dek kareno malu dikecek an baun katiak dek urang dakek surang. Jadi setelah kawan ambo ngecek mode tu ambo diam-diam se. Bantuaknyo kawan ambo ko sadar, siap tu ngecek an kalau wajar se inyo mangecek langsuang mode tu. Manuruik kawan ambo ko kalau urang alah dakek indak baa langsuang tembak se kalau mangecek. Kawan ambo ko mangecek mode tu, supayo ambo sadar dan barubah labiah barasiah lai.


Banyak perubahan nan tajadi sebelum dan saat covid. Ndak terkecuali  dalam dunia pendidikan. Kini di perkuliahan proses belajar mengajar, seminar proposal, sidang skripsi, bahkan kelulusan dilakukan sacaro virtual. Banyak nan mangecek an bahwa sarjana kini lulus ujiannyo labiah ndak berkualitas dibandiang sarjana sabalum era covid. Manuruik ambo itu kurang tepat. Para dosen pasti punyo standar nan samo untuak manilai kelayakan mahasiswanyo dalam mamahami materi serta dalam melewati ujian nan diagiah. Perbedaannyo hanyo pado media. Sebelum covid presentasi dilakukan langsuang di muko kelas dan disaksikan oleh sado dosen penguji, sedangkan kini dilakukan sacaro online. Selain itu seperti nan mauji tetap dosen-dosen nan ahli pado bidangnyo.


Hal nan indak dibayangkan bisa tajadi oleh manusia, waktu taraso sabanta. Sakatiko se urang nan awak sayang pai tanpa mangucapkan sapatah kato pun. Kini itu nan dirasoan dek Rika, rika sadiah bana katiko pulang ka rumah mandapek an kakak nyo alah tagaletak di ruang tamu. Badan kakak nyo tabujua kaku, warno badan nyo alah mamutiah, pas dipacik dek ria suhu badannyo alah barubah, ado juo lebam di sekitar tubuh kakak inyo. Ria manangih sajadi-jadinyo sampai sadoalah tetanggo mandanga dan manolong ria, ado juo nan manelpon polisi. Tanyato pas diselidiki oleh pihak kepolisian yobana kakak ria memang dianiaya urang. Motif pelaku adolah karena kakak nyo rika mancaliak palaku sedang marencanakan pencurian pitih dirumah rika


Kantuik acok dikaik an jo parasaan jorok dan jijik, sahinggo dianggap aib gadang bagi kabanyak an urang. Rasonyo malu bukan kapalang katiko kalapehan buang angin di tampek umum, apolagi jikok suaro mangaluakan baun indak sadap. Flatulensi dapek pulo dapek manyababkan masalah. Pado 2018, pesawat nan tabang dari Dubai ka Amsterdam tapaso mandarek di Vienna gara-gara panumpang kantuik taruih. Juni lal, saurang laki-laki di Austria harus baurusan jo aparat karano inyo "kantuik sapanuah hati" di hadapan mereka. Ado pulo nan manjadikan kantuik sabagai lolucon. Indak jarang urang sangajo buang angin di dakek sahabat atau kaluarga untuak manjahili mereka. Bagarah kadang mambaok petaka.


Ado sabuah pakemahan di dakek kampus tapeknyo pajalan 5 minik ka ateh universitas manggunoan kendaraan. Katiko itu ado acara kampus kabatulan manjadi panitianyo, jadi harus maninjau tampek. Bantuak tampek-tampek pakemahan biaso, daerah nyo nan hijau dan kosong, karano akan diisi jo tenda-tenda kalau ado acara pakemahan. waktu itu maninjau alah nio ka sanjo. Partamo kali tibo di daerah tasabuik langsuang taraso asing bana. Babarapo bangunan bantuak indak diurus dan tabangkalai. Katiko masuak gerbangnyo masih lamak dicaliak tapi samakin dalam manalusuri samakin gadang tampeknyo. Waktu itu untuang pasi barami rami, jadi indak talalu takuik tapi masih marasoan suasana nan aneh dan itu mambuek bulu kuduak tagak. Kalau carito-carito mistis nan tajadi di bumi pakemahan sabananyo acok tadanga jadi harus hati-hati sajo.


Raso takuik nan ditimbuaan dek ancaman bisa mambuek korban manjadi stress, tatakan bahkan sampai depresi. Indak jarang ancaman baujuang ka maningganyo sasaurang. Karano kadang pangancam manggunoan kalamahan awak untuak mangancam. Korban nan kanai ancaman biasonyo adolah korban nan lamah dan panakuik sahinggo jadi sasaran ancak untuak maancam. Bahkan kadang nan di ancam indak malakuan kasalahan, tapi karano Nampak lamah makonyo inyo jadi target nan ancak untuak di ancam. Urang nan mangancam kadang malakuan itu karano maraso pueh atau sanang katiko urang manuruikan nan diinginkannyo atau bahkan karano urang iri jadi inyo bausaho untuak mambatehi garakan korban jo caro mangancam. Sabananyo ado caro nan paliang mudah untuak mailangan raso takuik katiko di ancam yait cukuik bapagang taguah kalau awak itu batua dan tetap badoa sarato mamasrahan diri ka Tuhan. Karano itu salagi awak batu jan lah takuik untua malawan ancaman.


Akhir-akhir ko ambo acok bana mandanga masajik yang mangabaan urang maningga. Indak lamo kemudia malah nenek ambo surang yang sakaraik kareno sakik-sakik an. Nenek ambo alah gaek juo, tapi ambo maraso takuik mancaliak nenek ambo. Kareno maraso alun siap kahilangan dan indak disangko se kematian tajadi di keluargo ambo pado saaik acok bana mandangan urang maningga. Ambo juo maraso takuik atas doso yang ambo lakuan, kareno kamatian samangajuik an itu jado indak disangko-sangko. Mangko dari itu, marilah awak manjauhi sagalo hal yang dilarang Allah SWT dan apo-apo se yang mangundang murko Allah. Pabanyaklah amal yang elok sabagai bekal awak di ahiraik kelak.


Bancano mambaok efek negatif lauar biaso pado saluruah sandi kahidupan manusia. Tamuan babagai panalitian manunjuak an adonyo pangingkek an nan sangkek signifikan pado babagai masalah kesehatan fisik dan psikologi panyinteh bancano jangka panjang. itu bisa barupo panurunan kamampuan sasurang dalam malakukan panyasuaian diri karano bakaitan jo parubahan kahidupan personal, interpesonal, sosial dan ekonomi pasca bancano. Dampak bancano manuruik Gregor (2005) sangek taraso pado sabagaian urang akibek kahilangan tampek tingga, harato benda, papindahan tampek hiduik sarato perasaan kaindakpastian. Pado anak jo urang gadang dampaknyo bavariasi dari nan jangka pendek sampai jangka panjang. Dampak emosional nan manjadi dampak nan paliang taraso pasca bancano.


Sabananyo ambo alah tau kalau pacar si Dewi tu pasalingkuh. Mulai dari pertamo kali basuo alah nampak bana dari gelagatnyo. Dari pengalaman ambo biasonyo laki-laki nan basalingkuh tu ado lo tando-tandonyo. Kalau pacar awak punyo tando-tando ko mako awak harus ekstra hati-hati. Jan sampai takicuah. Tando-tandonyo tu antaro lain nan pertamo kalau mancaliak padusi tu mode tebar-tebar pesona. Nan kaduo, gampang bana akrab jo padusi. Nan katigo, pandai bakato-kato manih. Nan ka ampek dan pasti dimiliki dek laki-laki pasalingkuh adolah maraso dirinyo ganteng bana sahinggo padusi ma se nan nyo nio bisa ditaklukan. Tando-tando ko ado dipacar di Dewi sadonyo.


Kalau ka pai sakolah tu cubo caliak bana hari tu hari apo. Jan sampai mode ambo nan salah mamakai baju seragam sakolah. Baru se sampai di muko paga sakolah lah raso ka pulang dek malu salah mamakai baju tapi ba a lai kok ka pulang pasti ambo talambek. Lah jaleh hari tu adolah hari Rabu ambo kiro hari Kamis. Nan seharusnyo urang pakai baju batik malah ambo pakai baju pramuka. Jauah bana bedanyo. Warna batik tu warna biru, sadangkan baju pramuka warnanyo coklat. Akhirnyo ambo antangan se lai. Ruponyo lai ndak kanai berang dek guru do. Ambo se nan lah mati katakuik an.


Takantuik di muko umum nan disaratoi jo bunyi apo lai bau nan indak manyanangkan sabana mambuek indak nyaman iolah parilaku nan indak bisa untuak ditarimo, karano sarupo nan awak tau kantuik ko kadang kadang ba baun manyangek nan indak tatahankan. Dek itu makonyo awak harus mamahami apo apo sajo aturan atau etika baparilaku di muko umum, indak bisa sasuko ati awak sajo dek karano dirumah alah tabiaso. Awak indak ka pernah tau sabananyo apo nan ado dihati urang, walaupun bantuak nyo urang tarimo tarimo sajo jo kabiasaan awak ko alun tantu bararti urang ko bana bana ndak masalah jo apo nan awak karajoan.


Banyak caro nan bisa dilakuan untuak mananggulangi bancana alam banjir. Panyabab banjir biasonyo karano ulah tangan manusia, contohnyo panabangan liar atau pambuangan sarok sambarangan. Ado babarapo caro nan bisa dilakuan untuak mananggulangi banjir. Nan partamo manjago lingkungan sekitar, utamonyo sungai atau selokan. Jan mambuang sarok ka sungai atau selokan. Kaduo, hindari mambuek rumah di tapi sungai, karano mambuek tatanan masyarakat indak taratur. Katigo, manjalankan program tabang piliah samo reboisasi, pohon nan alah ditabang rancaknyo ditanami baliak. Kaampek, buang sarok ka tampeknyo. Kalimo, rajin barasian saluran aia, supayo ndak tasumbek. Jadi, dengan dijalankannyo apo nan alah dijalean di ateh, ketek kamungkinan bencana alam samacam banjir atau longor akan tajadi, karano alah ditanggulangi dari awal.


Padohal hari masih tarang. Dikecek an sore hari ndak, tapi kok dikecek an alah malam alun lo lai do. Tibo-tibo pas ambo sadang baok honda nampak lah dari balakang ado urang nan maikuik an. Dek ambo raso hanyo perasaan ambo se jadi tetap santai se awalnyo. Sampai akhirnyo pas honda ko alah mandakek, dari spion honda ambo caliak urang ko alah manunjuak-nunjuak ambo pakai pisau nan ndak bodoh runciangnyo. Langsuang taingek pasan amak ambo kalau ado nan mode itu dijalanan langsuang se gas honda tu kancang-kancang. Dalam keadaan cameh dan takuik ambo larian honda ko sakancang-kancangnyo. Samakin ambo kancang, samakin kancang lo urang tu mangaja. Sampai katiko basuo jo jalan gadang barulah urang tu baranti mangaja. Untuang tuhan masih manolong ambo.


Dulu waktu ambo ketek salalu disalahan dan diberangan, sadangkan adiak ambo nan padusi salalu di manjaan. Hal ketek yang ambo karajoan salalu salah dan kanai berang. Berang indak berang se tapi bisa sambia manyubik paha ambo ataupun manguruang ambo ka kamar surang. Dulu ambo ndak punyo kuaso dan salalu manjadi urang yang panakuik, kecek amak ambo jadi laki-laki tu kareh. Mungkin pola didik amak ambo mode tu yan batua bagi inyo padohal sampai kini trauma mandalam itu ndak pernah batua-batua hilang dari ingek an ambo. Caro ambo untuak bisa batahan sampai saat ko adolah dengan barani mancaritoan satiok ingek an buruak itu ka urang nan dakek, kaduo ambo hadapi parasaan ambo tu dan mulai mananangkan diri, Tarakhir basaba dan acok baolahraga untuak mailangkannyo.


Hari iko Fira ulang tahun. Fira sanang bana dek bapikia pasti kawan-kawannyo ingek jo ulang tahunnyo dan akan mandapek banyak ucapan ulang tahun pas inyo di sakola. Pagi itu Fira pai dengan samangaiknyo. Sasampai di sakola, inyo basobok jo kawan-kawannyo. Tapi ndak ado ciek pun nan maucapan salamaik ulang tahun ka inyo. Inyo jadi sadiah dek kenyataan ndak sasuai jo harapannyo. Dek sadiah tu akhirnyo Fira mamutuihan untuak ndak ikuik kumpua jo kawan-kawannyo sapulang sakola. Pas sadang basiap untuak pulang, tibo-tibo ado nan malempa tapuang ka kapalonyo. Sontak Fira takajuik dan makiak saketek. Satalah itu tadanga lah kawan-kawannyo nyanyi lagu salamaik ulang tahun basamo. Dari pintu ado nan mambaokan kue ulang tahun dan lilin pulo. Fira yobana takajuik dek kejutan ulang tahun nan diagiah kawan-kawannyo.


Hari kini adolah hari konser salah satu idola nan kini sadang banyak digandrungi dek anak mudo yaiti treasure. Konser nan dimulai pukul 5 sore sampai penutupan jam 9 malam. Hani dan Raina alah mulai basiap-siap dari puluk 2 siang. Karano jarak penginapannyo ka venue konser nan agak lumayan jauah. Apolai katiko ado acara pasti jalan bakalan macet sahinggo haruih barangkek capek bia indak talambek. Gadih nan sadang mamakai baju biru jo hitam iko manyiapan tas nan alah barisi aia minum, lightstik, dan cemilan. Mereka mamasan Grab untuak pai ka tampek konser. Tapi dikarenakan macet parah sadang tajadi dijalan indak jauah dari venue konser, mereka baduo mamutusan untuak bajalan kaki sampai ka stadion. Akhianyo sasuai jo jadwal mereka baduo dapek masuak dan duduak ditampek nan inyo pasan. Manunggu sakitar 1 jam didalam venue, akhianyo idola Hani dan Raina dapek basuo jo idola nan sangek inyo tunggu salamo iko. Manikmati konser dengan bayanyi basamo, maambiak video mereka lalukan.


Sabananyo raso takuik nan dialami pandarito poba tampek tinggi k, inyo sadar kalau raso takuiknyo ti indak wajar, tapi inyo ndak bisa mangontrol itu. Fobia katinggianko bisa di sabekan karano ado pangalaman jatuah dari tampek nan tinggi atau pernah mancaliak urang jatuah dari tampek nan tinggi. Saurang nan mangidap fobia katinggian biasonyo akan manghindari kagiatan nan bakaitan jo tampek tinggi, takah tabiang, gedung, malinteh jembatan, maliek ka jandela atau bahkan hanyo duduak di bangku stadium. Walaupun payah, sabananyo akrofobia atau fobia jo tampek tinggi ko bisa disegehan. Pandarito akropobia bisa manggunoan caro terapi perilaku dima awak saketek-saketek manaiakan kabaranan untuak barado di tampek nan tinggi. Katinggian nan awak cubo ko dimulai dari nan randah, kamudian naiak saketek-saketek sacaro batahap.


Maya sanang bana katiko manang penghargaan manjadi panyanyi untuak lomba manyanyi di Kabupaten inyo. Maya di agiah piala penghargaan bantuak nyo mikrofon manjalehan sebagai penyanyi dan warnonyo ameh, ancak bana. Taraso bana manang manyanyi kali ko karena lawannyo barek-barek dan inyo yang barhasil mandapek an juaro nyo. Amak jo apak nyo sanang bana mancaliak keberhasilan maya. Piala penghargaan bantuak itu pun baru didapek an oleh inyo. Lambang mikrofon nan ado di piala tu tacaliak mewah bana, ancak bana lah dicaliak an sacaro langsuang. Padohal maya manyanyi baru dakek-dakek ko tapi dengan kemampuan dan kemauan yang inyo punyo, inyo berhasil mendapek an apo nan inyo nio.


Ambo kalau mancaliak urang-urang nan mandapek an piala waktu ketek salalu nio juo mandapek an nyo. Akhirnyo katiko ambo nio dan bausaho waktu gadang pun ambo bisa lo marasoan sanang katiko mandapek penghargaan dari kerja kareh ambo. Untuak itu kalian nan nio juo cubolah untuak mampunyoi kemauan nan gadang jan sakedar mangecek se tapi lakukanlah kemauan awak tu jo caro bausaho taruih. Bangkik dan kambanganlah ide-ide dan kemauan nan ado dalam diri awak. Untuak bisa mancapai hasil tantulah paralu ado kemauan dari awak. Bukan karena awak kurang kekuatan mangko indak bisa bantuak itu tapi karena awak indak punyo kemauan nan gadang untuak mancapai sesuatu.


Jan pernah maangaap urang nan kalian buli kini akan salamonyo barado di bawah kalian. Jan lo pernah kalian anggap urang nan dulu nyo kalian buli akan selalu bisa kalian injak-injak. Ambo dulu maakui basonyo ambo adalah salah satu korban bulian kawan-kawan ambo samaso masih basakolah dulu. Ambo sempat maalami nan namonyo depresi karano harus baparang jo pikiran ambo nan ndak kuek untuak ma adok an bulian kawan-kawan. Tapi ambo batarimo kasih bana kapado kaduo urang tuo ambo nan alah mambuek ambo mambuka mato basonyo apo nan digalak an dek kawan-kawan tu harus manjadi cambuak nan bisa mambuek awak talacuik dan balari kancang untuak mambuktikan basonyo awak bisa hiduik labiah elok dibandiangkan kawan-kawan nan salamo ko mambuli awak. Mako dari itu, bagi kalian nan kini masih takuik-takuik dek di buli, lakukanlah sesuatu nan bisa mambuek urang-urang nan mambuli tu tacangang dengan pencapaian hiduik kalian.